open-index/open-wikipedia-markdown huggingface dataset:
ഈയാക്കോമോ പുസ്സിനി

ഇറ്റലിയിൽനിന്നുള്ള ഒരു ഓപ്പറ സംവിധായകനായിരുന്നു **ഈയാക്കോമോ അന്റോണിയോ ഡൊമനിക്കോ മിഖേൽ സെകോൻഡോ മരിയാ പുസ്സിനി**. ഇദ്ദേഹത്തിന്റെ ഓപ്പറകൾ ലോകപ്രശസ്തമാണ്. *[[La bohème]]*, *[[Tosca]]*, *[[Madama Butterfly]]*, *[[Turandot]]*, തുടങ്ങിയ ഓപ്പറകൾ അഭീക്ഷ്ണം പ്രദർശിപ്പിക്കുന്നവയിൽ ചിലതായിരുന്നു.

## ആദ്യകാല ജീവിതം
1858 ഡിസംബർ 22 -ന് ഇറ്റലിയിലെ തുസ്കാനിയിലാണ് ജനിച്ചത്. അഞ്ചുതലമുറകൾ സംഗീതപാരമ്പര്യമുള്ള കുടുബത്തിലാണ് ഇദ്ദേഹത്തിന്റെ ജനനം. അച്ഛായ ഡൊമനിക്കോ പുസ്സിനിയും സവിധായകനായിരുന്നു, എന്നാൽ പുസ്സിനിക്ക് അഞ്ച് വയസ്സുള്ളപ്പോൾ പിതാവ് മരണമടഞ്ഞു ശേഷം പഠനത്തിനായി അമ്മാവന്റെ അടുത്തേക്കു പോയി. 17 ആം വയസ്സിൽ പിസയിൽ ഒരു ഓപ്പറ കണ്ടതിനുശേഷം പ്രചോദിതമായി ഓപ്പറ സംവിധായകനാകാൻ തീരുമാനിക്കുകയായിരുന്നു. പിസയിൽ ഓപ്പറ കാണാൻ 30 കി.മീ നടന്നാണ് ഇദ്ദേഹം പോയത്.

## അവസാന കാലഘട്ടം
thumb|230px|1908 ലെ പുസ്സിനിയുടെ ചിത്രം
തുടർച്ചയായ പുകവലി കാരണം ഇദ്ദേഹത്തിന് അർബുദം ഉണ്ടാകുകയും, തുടർചികിത്സയിലുള്ള ശസ്ത്രക്രിയയിൽ രക്തനഷ്ടം മൂലം 1924 നവംബർ 29 ന് ഹൃദയാഘാതം ഉണ്ടായി മരണപ്പെട്ടു.

## രാഷ്ട്രീയം
വെർഡി രാഷ്ട്രീയത്തിൽ സജീവമായിരുന്നെങ്കിലും പുസ്സിനി അങ്ങനെയല്ലായിരുന്നു. ഇദ്ദേഹത്തിന്റെ ജീവചരിത്രകാരിയായ മേരി ജേൻ ഫിലിപ്സ് മാറ്റ്സ് റോമിലെ മന്ത്രിസഭാ നിയമനത്തിലോ മേയർ തിരഞ്ഞെറ്റുപ്പിലോ ഇദ്ദേഹം താല്പര്യം കാണിച്ചിരുന്നില്ല എന്നാണ്. ഇദ്ദേഹത്തിന് രാഷ്ട്രീയമുണ്ടായിരുന്നെങ്കിൽ അത് രാജഭരണത്തിന് അനുകൂലമായിരുന്നിരിക്കാം എന്ന് മറ്റൊരു ജീവചരിത്രകാരൻ പ്രസ്താവിക്കുന്നുണ്ട്.

ഒന്നാം ലോകമഹായുദ്ധസമയത്ത് സ്വകാര്യജീവിതത്തിലും ഔദ്യോഗികജീവിതത്തിലും രാഷ്ട്രീയത്തോടുള്ള ഇദ്ദേഹത്തിന്റെ താല്പര്യമില്ലായ്മ പ്രശ്നങ്ങൾ സൃഷ്ടിച്ചിട്ടുണ്ട്. ടോസ്കാനിനിയുമായുള്ള ഇദ്ദേഹത്തിന്റെ സൗഹൃദം ഒരു രാഷ്ട്രീയ പ്രസ്താവന കാരണം തകരുകയുണ്ടായി. ജർമനിയിൽ നിന്ന് ഇറ്റലിക്ക് സഹായം സ്വീകരിക്കാവുന്നതാണ് എന്ന പ്രസ്താവനയായിരുന്നു ടോസ്കാനിനിയെ ചൊടിപ്പിച്ചത്. യുദ്ധത്തിനായുള്ള പ്രവർത്തനങ്ങളിൽ പരസ്യമായി പുസ്സിനി പങ്കെടുത്തിരുന്നില്ല. പക്ഷേ യുദ്ധബാധിതരെ ഇദ്ദേഹം സ്വകാര്യമായി സഹായിച്ചിരുന്നു.

മരിക്കുന്നതിനു മുൻപ് ഇദ്ദേഹം മുസോളിനിയുമായും ഇറ്റാലിയൻ ഫാസിസ്റ്റ് പാർട്ടിയുമായും ബന്ധം പുലർത്തിയിരുന്നു. ആവശ്യപ്പെടാതെ തന്നെ 1923-ൽ ഫാസിസ്റ്റ് പാർട്ടി പുസ്സിനിയെ ഒരു അംഗമാക്കുകയും അംഗത്വകാർഡ് അയച്ചുകൊടുക്കുകയും ചെയ്തു. ഇദ്ദേഹം യഥാർത്ഥത്തിൽ ഫാസിസ്റ്റ് പാർട്ടിയിൽ അംഗമായിരുന്നോ എന്നതിന് ഉറപ്പില്ല.

## അവലംബം

## പുറത്തേക്കുള്ള കണ്ണികൾ
* അമേരിക്കൻ സെന്റർ ഫോർ പുസ്സിനി സ്റ്റുഡിയോസ്, ഇംഗ്ലീഷ്

*
*
*സെൻട്രോ സ്റ്റഡി ഡി ഈയാക്കോമോ പുസ്സിനി
*അമേരിക്കൻ സെന്റർ ഫോർ പുസ്സീനി സ്റ്റഡീസ്
*പുസ്സിനി റിസേർച്ച് സെന്റർ
*ഫെസ്റ്റിവൽ പുസ്സിനി എ ലാ സുവ ലൂക്ക
*''എൻസൈക്ലോപീഡിയ ബ്രിട്ടാനിക്ക'', ഈയാക്കോമോ പുസ്സിനി 
*പുസ്സീനി സിലിണ്ടർ റെക്കോഡിംഗ്സ്, ഫ്രം ദി സിലിണ്ടർ പ്രിസർവേഷൻ ആൻഡ് ഡിജിറ്റൈസേഷൻ പ്രോജക്റ്റ് അറ്റ് ദി യൂണിവേഴ്സിറ്റി ഓഫ് കാലിഫോർണിയ ലൈബ്രറി.
*പുസ്സീനിസ് മ്യൂസിക് ഇൻ മൂവീസ്
*
*
*

വർഗ്ഗം:ഇറ്റാലിയൻ സംഗീതജ്ഞർ
വർഗ്ഗം:1858-ൽ ജനിച്ചവർ
വർഗ്ഗം:1924-ൽ മരിച്ചവർ
നിന്നിഷ്ടം എന്നിഷ്ടം

പ്രിയദർശൻ തിരക്കഥ എഴുതി ആലപ്പി അഷറഫ്‌ സംവിധാനം ചെയ്ത് 1986-ൽ പുറത്തിറങ്ങിയ ഒരു മലയാളചലച്ചിത്രമാണ്‌ **നിന്നിഷ്ടം എന്നിഷ്ടം**. മോഹൻലാൽ, പ്രിയ എന്നിവരാണ് ഈ ചിത്രത്തിലെ പ്രധാന വേഷങ്ങൾ ചെയ്തിരിക്കുന്നത്. ചി­ത്രം വൻ­ഹി­റ്റാ­യി­ല്ലെ­ങ്കി­ലും ശ്ര­ദ്ധ നേ­ടി. ചി­ത്ര­ത്തി­ലെ പാ­ട്ടു­കൾ വള­രെ പ്ര­ശ­സ്‌­ത­ങ്ങ­ളാ­യി.

## കഥാപാത്രങ്ങൾ

## പുറമെ നിന്നുള്ള കണ്ണികൾ
* 

വർഗ്ഗം:1986-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ആലപ്പി അഷറഫ് സംവിധാനം ചെയ്ത ചലച്ചിത്രങ്ങൾ
വർഗ്ഗം:പ്രിയദർശൻ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:എൽ. ഭൂമിനാഥൻ ചിത്രസംയോജനം ചെയ്ത ചലച്ചിത്രങ്ങൾ
ഉദ്ബുദ്ധകേരളം

വി.ടി. ഭട്ടതിരിപ്പാട് തുടങ്ങിയ മലയാള ദിനപത്രമായിരുന്നു ഉദ്ബുദ്ധകേരളം. കാലഘട്ട പ്രതിസന്ധിയാൽ കാലഹരണപ്പെട്ട ദിനപത്രങ്ങളിൽ ഒന്നാണിത്. കൊടുമുണ്ടയിൽ സ്ഥാപിച്ച  കോളനിയിൽ നിന്നും ഉദ്ബുദ്ധകേരളം പ്രസിദ്ധീകരിച്ചിരുന്നത്. സാമൂഹ്യനീതിക്കുവേണ്ടിയുള്ള പോരാട്ടത്തിന്റെ സന്ദേശം ജനങ്ങളിലെത്തിക്കാനായി കാഞ്ഞൂർ നാരായണൻ ഭട്ടതിരിപ്പാടാണ്, വി.ടി.ഭട്ടതിരിപ്പാടിന്റെ സഹായത്തോടെ സ്വന്തം വസതി കേന്ദ്രീകരിച്ച് ഉദ്ബുദ്ധകേരളം എന്ന പത്രം ആറുമാസക്കാലം പ്രസിദ്ധീകരിച്ചിരുന്നത്.

## അവലംബം
	

വർഗ്ഗം:പ്രസിദ്ധീകരണം നിലച്ച മലയാളപത്രങ്ങൾ
ചിക്കൻ 65

ദക്ഷിണേന്ത്യയിൽ വളരെ പ്രസിദ്ധമായ ഒരു ചിക്കൻ വിഭവമാണ് **ചിക്കൻ 65**. ചിക്കനെ നന്നായി വറുത്തെടുത്താണ് ഇത് തയ്യാറാക്കുന്നത്. ഇഞ്ചി, കായേൻ കുരുമുളക്, കടുക് തുടങ്ങിയവയാണ് സ്വാദിനായി ചേർക്കുന്നത്.

## പേരിന് പിന്നിൽ
ചിക്കൻ 65 എന്നു തന്നെയാണ് ഈ വിഭവം സാർവ്വത്രികമായി അറിയപ്പെടുന്നതെങ്കിലും, പേരിന്റെ ഉത്ഭവത്തെ പറ്റി പല കഥകളും നിലവിലുണ്ട്. ഇവയിൽ ഏതാണ് ശരിയെന്നതിനെ കുറിച്ച് ആർക്കും നിശ്ചയമില്ല എന്നാണ് കരുതപ്പെടുന്നത്.
* 1965-ൽ ചെന്നൈയിലെ ബുഹാരി ഹോട്ടലിലാണ് ഇത് ആദ്യമായി അവതരിപ്പിച്ചതെന്ന് പറയപ്പെടുന്നു. 1978, 1982, 1990 എന്നീ വർഷങ്ങളിൽ യഥാക്രമം ചിക്കൻ 78, ചിക്കൻ 82, ചിക്കൻ 90 എന്ന പേരുകളിലുള്ള വിഭവങ്ങളും അവർ അവതരിപ്പിച്ചു.
* 1965-ൽ ഇന്ത്യൻ സൈനികർക്ക് യുദ്ധകാലത്ത് പെട്ടെന്ന് തയ്യാറാക്കാനാവുന്ന ഒരു വിഭവമായി ഇത് ഉത്ഭവിച്ചു എന്നും കരുതപ്പെടുന്നു.
* ഈ വിഭവം തയ്യാറാക്കാൻ 65 ദിവസങ്ങൾ വേണം എന്നും പറയപ്പെടുന്നു.
* 65 ദിവസം പ്രായമുള്ള കോഴിയുടെ ഇറച്ചിയാണ് ഇത് തയ്യാറാക്കാൻ ആവശ്യമുള്ളത് എന്നും ചിലർ അവകാശപ്പെടുന്നു.

## അവലംബം

വിഭാഗം:ഭക്ഷണപദാർത്ഥങ്ങൾ
മാവേലി എക്‌സ്പ്രസ്സ്

മംഗലാപുരം മുതൽ തിരുവന്തപുരം വരെ പോകുന്ന പ്രതിദിന തീവണ്ടിയാണ് **മാവേലി എക്സ്പ്രസ്**. 16603 വണ്ടി മംഗലാപുരത്ത് നിന്നും വൈകുന്നേരം 5.30 ന് പുറപ്പെട്ട് ആലപ്പുഴ വഴി സഞ്ചരിച്ച് രാവിലെ 6.20 തിരുവന്തപുരത്തെത്തും. 16604 വണ്ടി വൈകുന്നേരം 7.25 ന് പുറപ്പെട്ട് രാവിലെ 8.15 ന് മംഗലാപുരത്തെത്തും. മഹാബലിയുടെ പേരിൽനിന്നുമാണ് ഈ തീവണ്ടിക്ക് മാവേലി എക്സ്പ്രസ്സ് എന്ന് നാമകരണം ചെയ്തത്. സാധാരണ ട്രെയിനുകളിൽ നിന്നു വ്യത്യസ്തമായി ഈ ട്രെയിൻ ആലപ്പുഴ വഴിയാണ് ഓടുന്നത്. 
## നിർത്തുന്ന സ്ഥലങ്ങൾ
*മംഗലാപുരം സെൻട്രൽ
*കാസർഗോഡ്
*കാഞ്ഞങ്ങാട്
*നീലേശ്വരം
*ചെറുവത്തൂർ
*പയ്യന്നൂർ
*പഴയങ്ങാടി
*കണ്ണൂർ
*തലശ്ശേരി
*മാഹി
*വടകര
*കൊയിലാണ്ടി
*കോഴിക്കോട്
*തിരൂർ
*കുറ്റിപ്പുറം
*ഷൊറണൂർ ജങ്ക്ഷൻ
*തൃശ്ശൂർ
*ആലുവ
*എറണാകുളം ജങ്ക്ഷൻ
*തുറവൂർ
*ചേർത്തല
*മാരാരിക്കുളം
*ആലപ്പുഴ
*അമ്പലപ്പുഴ
*ഹരിപ്പാട്
*കായംകുളം ജങ്ക്ഷൻ
*കരുനാഗപ്പള്ളി
*കൊല്ലം ജങ്ക്ഷൻ
*പരവൂർ
*വർക്കല
*തിരുവനന്തപുരം സെൻട്രൽ

## അവലംബം


വർഗ്ഗം:കേരളത്തിലെ യാത്രാതീവണ്ടികൾ
ബജി

കടലമാവ് പുരട്ടി എണ്ണയിൽ പൊരിച്ചെടുക്കുന്ന ആഹാരപദാർഥങ്ങളെ പൊതുവേ പറയുന്ന പേരാണു് **ബജ്ജി**. വിവിധ തരത്തിലുള്ള ബജികൾ ഉണ്ട് .പ്രധാനമായും മുട്ടക്കൊണ്ട് തയ്യാറാക്കുന്ന ബജിക്ക് പ്രിയം ഏറെയാണ് .

മുട്ടബജി തയ്യാറക്കുന്ന വിധം ;

ചേരുവകൾ :

# പുഴുങ്ങിയ കോഴി മുട്ട 5 എണ്ണം 
# കടലമാവ് 3/4 കപ്പ്‌
# മൈദ 1/4 കപ്പ് 
# ഇഞ്ചി വെളുത്തുള്ളി പേസ്റ്റ് 1/2 ടീസ്പൂൺ 
# മുളക് പൊടി 1/2 ടീസ്പൂൺ 
# മഞ്ഞൾ 1/4 ടീസ്പൂൺ 
# മല്ലി പൊടി 1/2 ടീസ്പൂൺ 
# ഗരം മസാല 1/4 ടീസ്പൂൺ 
# ഉപ്പ് ആവിശ്യത്തിന് 
# എണ്ണ  പൊരിക്കാൻ ആവിശ്യതിന്ന്
# 
# കായം പൊടി ഒരു നുള്ള് 
# ബേക്കിംഗ് പൗഡർ ഒരു നുള്ള്  
# വെള്ളം 
# തയ്യാറാക്കുന്ന വിധം ; ഒരു പാത്രത്തിൽ കടലമാവ് മൈദ എന്നിവ ഇടുക.ഇതിലേക്ക് മുളക് പൊടി മഞ്ഞൾ പൊടി മല്ലി പൊടി ഗരം മസാല പൊടി  ഇഞ്ചി വെളുത്തുള്ളി പേസ്റ്റ് കായം പൊടി ഉപ്പ് ബേക്കിങ് പൗഡർ എന്നിവ ചേർത്ത് മിക്സ് ചെയ്യുക .ഇതിലേക്ക് ആവിശ്യത്തിന്ന് വെള്ളം ചേർക്കുക.നന്നായിട്ട് ഇളക്കുക.ഒരു ഫ്രയിങ് പാൻ സ്റ്റോവിൽ വെച്ചു പൊരിക്കാൻ ആവിശ്യമായ എണ്ണ ഒഴിക്കുക .എണ്ണ ചൂടായി വരുമ്പോൾ പുഴുങ്ങി വെച്ച മുട്ടകൾ ഓരോന്നും ഈരണ്ട് കഷ്ണമാക്കി മാവിൽ മുക്കി ചൂടായ എണ്ണയിലേക്ക് ഇടുക .തീ മീഡിയം ഫ്ളയിമിൽ വെക്കണം .മുട്ടയുടെ രണ്ടു വശവും ഇളം ബ്രൗൺ നിറമായാൽ വറുത്ത് കോരുക .മുട്ട ബജി തയ്യാർ .

 

## ഇതും കാണുക
*മുളക് ബാജി

## അവലംബം

വർഗ്ഗം:എണ്ണപ്പലഹാരങ്ങൾ
വർഗ്ഗം:ഇന്ത്യൻ ലഘുഭക്ഷണങ്ങൾ
വർഗ്ഗം:ചെറുകടികൾ
ശോഭ

ഒരു മലയാളം, തമിഴ് ചലച്ചിത്ര അഭിനേത്രിയായിരുന്നു **ശോഭ** (23 സെപ്റ്റംബർ 1962 – 1 മേയ്1980). കെ.പി. മേനോന്റെയും അഭിനേത്രിയായിരുന്ന പ്രേമയുടെയും മകളായി 1962 സെപ്റ്റംബർ 23-ന് ജനിച്ചു. മഹാലക്ഷ്മി എന്നായിരുന്നു യഥാർത്ഥനാമം.

## ആദ്യകാലം, അഭിനയജീവിതം
ജെ.പി. ചന്ദ്രഭാനു സംവിധാനം ചെയ്ത **തട്ടുങ്കൾ തിറക്കപ്പടും**() എന്ന തമിഴ് ചലച്ചിത്രത്തിലെ ബാലതാരമായിട്ടാണ് അഭിനയം തുടങ്ങിയത്. ബേബി മഹാലക്ഷ്മി എന്ന പേരിലാണ് ആദ്യ ചലച്ചിത്രത്തിൽ അഭിനയിച്ചത്. മലയാളത്തിൽ ഉദ്യോഗസ്ഥ എന്ന ചലച്ചിത്രത്തിലും ബാലതാരമായിട്ട് മഹാലക്ഷ്മി അഭിനയിച്ചിരുന്നു.

മുതിർന്നു കഴിഞ്ഞ് ചലച്ചിത്രങ്ങളിൽ അഭിനയിച്ചു കൊണ്ടിരുന്നപ്പോഴാണ് ശോഭ എന്ന പേര് സ്വീകരിച്ചത്. ഉത്രാടരാത്രി എന്ന മലയാളചലച്ചിത്രത്തിലാണ് ശോഭ ആദ്യമായി നായികയായി അഭിനയിച്ചത്. *പശി* എന്ന തമിഴ് ചലച്ചിത്രത്തിലെ അഭിനയത്തിന് 17-ആം വയസ്സിൽ മികച്ച നടിക്കുള്ള ദേശീയപുരസ്കാരം നേടി. ശാലിനി എന്റെ കൂട്ടുകാരി എന്ന സിനിമയിലെ അഭിനയത്തിലൂടെ ശോഭ കേരളത്തിലും ഏറെ പ്രേക്ഷകശ്രദ്ധ പിടിച്ചുപറ്റി.

## വിവാഹവും മരണവും
സംവിധായകൻ ബാലു മഹേന്ദ്രയെയാണ് ശോഭ വിവാഹം ചെയ്തത്. അറിയപ്പെടാത്ത ചില കാരണങ്ങളാൽ 17-ആം വയസ്സിൽ 1980 മേയ് 1-ന് ശോഭ ആത്മഹത്യ ചെയ്തു.  ശോഭയുടെ വിയോഗത്തിനിടയാക്കിയ സാഹചര്യത്തെ ആസ്പദമാക്കിയായിരുന്നു പ്രശസ്ത സംവിധായകൻ കെ.ജി. ജോർജ്ജ് തന്റെ ലേഖയുടെ മരണം ഒരു ഫ്ലാഷ്ബാക്ക് എന്ന സിനിമ എടുക്കാനിടയായത് എന്നു് അദ്ദേഹം തന്നെ പറയുകയുണ്ടായി.

## ചലച്ചിത്രങ്ങൾ
* തട്ടുങ്കൾ തിറക്കപ്പടും, തമിഴ്, ബാലതാരം
* ഉദ്യോഗസ്ഥ, മലയാളം, ബാലതാരം
* പശി, തമിഴ്, മികച്ച നടിക്കുള്ള ദേശീയപുരസ്കാരം
* ശാലിനി എന്റെ കൂട്ടുകാരി, മലയാളം
* ഉൾക്കടൽ, മലയാളം
* രണ്ടു പെൺകുട്ടികൾ, മലയാളം
* ഉത്രാട രാത്രി (മലയാളം .ബാലാചന്ദ്രമേനോന്റെ ആദ്യ സിനിമ )       ഏകാകിനി, മലയാളം 

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:1962-ൽ ജനിച്ചവർ
വർഗ്ഗം:1980-ൽ മരിച്ചവർ
വർഗ്ഗം:സെപ്റ്റംബർ 23-ന് ജനിച്ചവർ
വർഗ്ഗം:മേയ് 1-ന് മരിച്ചവർ
വർഗ്ഗം:മലയാളചലച്ചിത്രനടിമാർ
വർഗ്ഗം:തമിഴ്‌ചലച്ചിത്രനടിമാർ
വർഗ്ഗം:മികച്ച നടിക്കുള്ള ദേശീയ ചലച്ചിത്രപുരസ്കാരം ലഭിച്ചവർ
വർഗ്ഗം:ആത്മഹത്യ ചെയ്തവർ
വർഗ്ഗം:ആത്മഹത്യ ചെയ്ത അഭിനേത്രികൾ
പട്ടിപ്പുന്ന

**ശ്യാലിത, വാഴപ്പുന്ന, നാഗമരം, കുടപ്പുന്ന, നെയ്‌തേക്ക്** എന്നീ പേരുകളിൽ അറിയപ്പെടുന്ന **പട്ടിപ്പുന്നയുടെ** ശാസ്ത്രനാമം *ഡില്ലീനിയ പെന്റഗൈന (Dillenia pentagyna)* എന്നാണ്.  കേരളത്തിലെ ഇലകൊഴിയും വനങ്ങളിലും, പശ്ചിമഘട്ടത്തിലെ ഈർപ്പ വനങ്ങളിലും 30-35 മീറ്റർ വരെ ഉയരത്തിൽ വളരുന്നു. ഏകാന്തരമായി വിന്യസിച്ചിരിക്കുന്ന ലഘുപത്രങ്ങൾക്ക് 30 സെ മി നീളവും 10 സെ മി വീതിയും ഉണ്ട്. ജനുവരി മുതൽ മാർച്ച് വരെ പൂക്കാലം. 2.5 സെ മി വ്യാസമുള്ള ദ്വിലിംഗങ്ങളായ മണമുള്ള മഞ്ഞ പൂക്കൾ കുലകളായി ഉണ്ടാകുന്നു.

മേയ് - ജൂൺ മാസങ്ങളിൽ 2.5 സെ മി വ്യാസമുള്ള, മഞ്ഞ നിറമുള്ള കായ വിളയും. *[[മലമ്പുന്ന]] (Dillenia indica)* മഴക്കാലത്തിനു മുൻപ് പൂക്കുന്നു. ഒറ്റയായി ഉണ്ടാകുന്ന മണമുള്ള പുഷ്പങ്ങൾക്ക് വെള്ളനിറമാണ്. മഴക്കാലം കഴിയുമ്പോഴേക്ക് 5-8 സെ മി വ്യാസമുള്ള കായ വിളയുന്നു. പ്ലാസ്റ്റിക്‌ കൂടുകൾ വരുന്നതിനു മുൻപ്‌ കേരളത്തിലെ നാട്ടിൻപുറങ്ങളിൽ മൽസ്യം പൊതിഞ്ഞുകൊടുക്കാൻ ഈ മരത്തിന്റെ ഇലകൾ വ്യാപകമായി ഉപയോഗിച്ചിരുന്നു. കായ മാനുകളുടെ ഇഷ്ടഭോജ്യമാണ്‌. ഉണങ്ങിയ ഇല ആനക്കൊമ്പ്‌ പോളിഷ്‌ ചെയ്യാൻ ഉപയോഗിക്കാറുണ്ട്‌. ഇല പച്ചിലവളമായും കൊള്ളാം. പട്ടിപ്പുന്നയോട് നല്ല സാദൃശ്യമുള്ള മറ്റൊരു മരമാണ് മലമ്പുന്ന

## ചിത്രശാല

File:Dillenia pentagyna tree bark.jpg|പട്ടിപ്പുന്നമരം
File:Dillenia pentagyna flowers- at Jayanti, Duars, West Bengal W IMG 5364.jpg|പട്ടിപ്പുന്ന
File:Dieng soh bar (in Khasi) (869899956).jpg|വാഴപ്പുന്ന
File:Dillenia Pentagyna 03.JPG|തൈ
File:Dillenia pentagyna flowers- at Jayanti, Duars, West Bengal W IMG 5365.jpg|പൂക്കൾ
File:Dillenia pentagyna leaves- at Jayanti, Duars, West Bengal W IMG 5367.jpg|ഇലകൾ



## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://www.biotik.org/india/species/d/dillpent/dillpent_en.html 

വർഗ്ഗം:വൃക്ഷങ്ങൾ
വർഗ്ഗം:ഡില്ലിനേസി
വർഗ്ഗം:കേരളത്തിലെ സസ്യജാലം
ഹിമസാഗർ എക്സ്പ്രസ്സ്

ഇന്ത്യൻ റെയിൽവേയുടെ കന്യാകുമാരി റെയിൽവേ സ്റ്റേഷൻ,  ശ്രീമാതാ വൈഷ്ണോദേവീ കത്ര സ്റ്റേഷൻ എന്നീ റെയിൽവേ സ്റ്റേഷനുകളെ ബന്ധിപ്പിക്കുന്ന പ്രതിവാര എക്സ്പ്രസ്സ് തീവണ്ടിയാണ്‌ **ഹിമസാഗർ എക്സ്പ്രസ്**. ഇന്ത്യയിലെ ഏറ്റവും കൂടുതൽ ദൂരം യാത്രചെയ്യുന്ന രണ്ടാമത്തെ ട്രയിനാണ് ഹിമസാഗർ എക്സ്പ്രസ്സ്. ഏറ്റവും കൂടുതൽ സംസ്ഥാനങ്ങളിലൂടെ കടന്നു പോകുന്നതിൽ ഈ തീവണ്ടി രണ്ടാം സ്ഥാനത്താണ്. ഏകദേശം 3715 കിലോമീറ്റർ ദൂരം സഞ്ചരിക്കുന്ന ഈ തീവണ്ടി 11 സംസ്ഥാനങ്ങളിലൂടെ കടന്നു പോകുന്നു. കന്യാകുമാരിയിൽ നിന്നും ശ്രീമാതാ വൈഷ്ണോദേവീ കത്രയിലേക്ക് (നമ്പർ 16317) 71 മണിക്കൂർ, 10 മിനിട്ടും, ശ്രീമാതാ വൈഷ്ണോദേവീ കത്രയിൽ നിന്നും കന്യാകുമാരിയിലേക്ക് (നമ്പർ 16318) 70 മണിക്കൂർ 15 മിനിട്ടുമാണ് യാത്രാസമയം. തിരുവനന്തപുരം സെൻട്രൽ, എറണാകുളം ടൌൺ, കോയമ്പത്തൂർ ജംഗ്ഷൻ, തിരുപ്പതി, ന്യുഡൽഹി, ജമ്മുതാവി വഴിയാണ് യാത്ര. 

## കടന്നുപോകുന്ന സംസ്ഥാനങ്ങൾ
തമിഴ്നാട് -- കേരളം -- ആന്ധ്രാപ്രദേശ് -- മഹാരാഷ്ട്ര -- മദ്ധ്യപ്രദേശ് -- ഉത്തർപ്രദേശ് -- രാജസ്ഥാൻ -- ഹരിയാന -- ഡൽഹി -- പഞ്ചാബ് -- ജമ്മു കാശ്മീർ

## അവലംബം

വർഗ്ഗം:കേരളത്തിലെ യാത്രാതീവണ്ടികൾ
കേരള ഫെഡറേഷൻ ഓഫ് ദി ബ്ലൈന്റ്

കേരളത്തിലെ കാഴ്ചയില്ലാത്തവർക്കായുള്ള സംഘടനയാണ് **കേരള ഫെഡറേഷൻ ഓഫ് ദി ബ്ലൈന്റ്** (കെ.എഫ്.ബി.). അന്ധരുടെ ക്ഷേമത്തിനായി അന്ധരുടെ നേതൃത്വത്തിൽ സംഘടിപ്പിച്ചിട്ടുള്ളതാണ് ഈ സംഘടന. 1967 സെപ്റ്റംബർ 11 ന് സ്ഥാപിച്ച ഈ സംഘടനയുടെ ആസ്ഥാനം തിരുവനന്തപുരമാണ്. കേന്ദ്ര സംസ്ഥാന സർക്കാരുകളുടെ അംഗീകാരവും നിരവധി അവാർഡുകളും കെ എഫ് ബി ക്ക് ഇതിനകം ലഭിച്ചിട്ടുണ്ട്. കേരള സംസ്ഥാന വികലാംഗക്ഷേമ കോർപ്പറേഷൻ ആദ്യമായി 2007-ൽ ഏർപ്പെടുത്തിയ ഏറ്റവും മികച്ച എൻ ജി ഒ യ്ക്കുള്ള അവാർഡ് ലഭിച്ചത് കെ എഫ് ബി യ്ക്കാണ്. ഇപ്പോൾ 5000 അംഗങ്ങൾ ഉണ്ട്. 
## ലക്ഷ്യങ്ങൾ
*വിദ്യാഭ്യാസത്തിലും പരിശീലനങ്ങളിലും ജോലിയിലും തുല്യതയ്ക്കുവേണ്ടി പരിശ്രമിക്കുകയും അതുവഴി കാഴ്ച്ചയില്ലാത്തവരുടെ സാമൂഹ്യവും സാമ്പത്തികമായതുമായ ക്ഷേമത്തിനുവേണ്ടി പ്രവർത്തിക്കുക. 
*കാഴ്ചയില്ലാത്തവരെ സമൂഹവുമായി ചേർത്തുനിർത്താൻ വേണ്ടി പ്രവർത്തിക്കുക
*കായികരംഗത്തും കലാരംഗത്തും സാംസ്കാരികരംഗത്തും കാഴ്ചയില്ലാത്തവരുടെ കഴിവുകൾ വളർത്താൻവേണ്ടി പ്രവർത്തനങ്ങൾ ആസൂത്രണം ചെയ്യുകയും നടപ്പിലാക്കുകയും ചെയ്യുക. 
## പ്രവർത്തനങ്ങൾ
കെ.എഫ്.ബി.യുടെ നേതൃത്വത്തിൽ സംസ്ഥാനത്തെ വിവിധ ജില്ലകളിൽ അന്ധവിദ്യാലയങ്ങൾ, പുനരധിവാസകേന്ദ്രങ്ങൾ, തൊഴിൽ പരിശീലനകേന്ദ്രങ്ങൾ, അനാഥരായ കാഴ്ചയില്ലാത്തവരെ സംരക്ഷിക്കുന്ന അഗതിമന്ദിരം എന്നിവയും തിരുവനന്തപുരത്ത് സ്ഥിതിചെയ്യുന്ന ഹെഡ് ഓഫീസിനോടനുബന്ധിച്ച് ഓഢിയോ ലൈബ്രറി, കംമ്പ്യൂട്ടർ പരിശീലനകേന്ദ്രം, ബ്രെയിൽ പുസ്തക ലൈബ്രറി, ബ്രെയിൽ പ്രസ്സ് എന്നിവയും പ്രവർത്തിചുവരുന്നു. കൂടാതെ സൗജന്യ നേത്രപരിശോധന ക്യാമ്പുകളും, നേത്രദാനം പ്രോൽസാഹിപ്പിക്കുന്നതിനുള്ള പ്രവർത്തനങ്ങളും ഫെഡറേഷന്റെ നേതൃത്വത്തിൽ നടത്തിവരുന്നു.
## ഭാരവാഹികൾ
കേരള ഫെഡറേഷൻ ഓഫ് ദി ബ്ലൈന്റ് ഇപ്പോഴത്തെ സെക്രട്ടറി : ടി. എൻ. മുരളീധരൻ (2016)
വർഗ്ഗം:വികലാംഗരുടെ സംഘടനകൾ
വർഗ്ഗം:കേരളത്തിലെ സംഘടനകൾ
ബേസിൽ ഡി ഒലിവേര

ദക്ഷിണാഫ്രിക്കൻ വംശജനായ മുൻ ഇംഗ്ലീഷ് ക്രിക്കറ്റ്താരം ആണ്  **ബേസിൽ ഡി ഒലിവേര**. 4 ഒക്ടോബർ 1931- ൽ കേപ്ടൗണിൽ ജനിച്ചു.  2011 നവംബർ 19-നു് പ്രായാധിക്യത്താൽ മരണപ്പെട്ടു.
## അവലംബം

## പുറത്തേയ്ക്കുള്ള കണ്ണികൾ
*http://www.basildoliveira.com/
* The official Basil D’Oliveira website
* 
* 
* ''Not Cricket: The Basil d'Oliveira Conspiracy'' (2004) on Veoh

വർഗ്ഗം:1931-ൽ ജനിച്ചവർ
വർഗ്ഗം: 2011-ൽ മരിച്ചവർ
വർഗ്ഗം:ഒക്ടോബർ 4-ന് ജനിച്ചവർ
വർഗ്ഗം:നവംബർ 19-ന് മരിച്ചവർ

വർഗ്ഗം:ഇംഗ്ലീഷ് ക്രിക്കറ്റ് കളിക്കാർ
മതവിചാരണകൾ

**മതവിചാരണകൾ ( Inquisition)** കത്തോലിക്കാ സഭയിലുടലെടുത്ത അംഗീകൃതമല്ലാത്ത ചിന്താധാരകൾക്കും നിർവചനങ്ങൾക്കും (Heresies) "ദൈവദൂഷണങ്ങൾക്കുമെതിരെ" (Blasphemies) സഭ വ്യവസ്ഥാപിച്ച വിചാരണ നടപടികളെയാണ് മതവിചാരണകൾ അല്ലെങ്കിൽ Inquisition എന്നു പറയുന്നത്. സഭയുടെ നിയമങ്ങൾക്കെതിരെയും, സഭയുടെ ഭൗതികവും അത്മീയവുമായ നിലപാടുകൾക്കെതിരെ നിന്നവരെയും, വിശുദ്ധ ഗ്രന്ഥങ്ങളും മറ്റും നിർവചിക്കുന്നതിൽ സഭയുടെ നിലപാടുകളിൽ നിന്നും വ്യതിചലിച്ചവരെയും ഇങ്ങനെയുള്ള മതവിചാരണകൾക്ക് വിധേയമാക്കി. 12 -ആം നൂറ്റാണ്ടിനു മുൻപും സഭ ഇങ്ങനെയുള്ള മത-കുറ്റവിചാരണകൾ നടത്തി പലരേയും സഭയിൽ നിന്നും പുറത്താക്കുകയും ജയിൽ വാസം മുതലായ ശിക്ഷകൾ നൽകിപ്പോരുകയും ചെയ്തിരുന്നു. പക്ഷേ, അന്ന് കുറ്റസമ്മതം നടത്തിക്കുന്നതിനായി പീഡനമുറകളൂം വധശിക്ഷയും അപൂർവമായേ ഉപയോഗിച്ചിരുള്ളൂ. 12 -ആം നൂറ്റാണ്ടിൽ കത്താറുകൾ എന്ന വിമത വിഭാഗം യൂറോപ്പിന്റെ വിവിധ ഭാഗങ്ങളിൽ രൂപം കൊണ്ടപ്പോൾ, അത് സഭയ്ക്കൊരു ഭീഷണിയായപ്പോൾ ആ പ്രസ്ഥാനത്തെ ഉന്മൂലനം ചെയ്യുവാൻ സഭാധികാരികൾ തീരുമാനിച്ചു. അതിന്റെ ഭാഗമായാണ് Inquisition എന്ന മതവിചാരണകൾ വ്യവസ്ഥാപിതമായത്. ഇങ്ങനെയുള്ള ആദ്ധ്യത്തെ മതവിചാരണ 1184 -ൽ തെക്കൻ ഫ്രാൻസിലെ ലാങുഡോക്ക് (Languedoc) എന്ന സ്ഥലത്തു വെച്ചാണ് നടന്നത്.

വർഗ്ഗം:ക്രൈസ്തവാചാരങ്ങൾ
വർഗ്ഗം:ശിക്ഷകൾ
സ്ത്രീ (ചലച്ചിത്രം)

1950-ൽ പുറത്തിറങ്ങിയ ഒരു മലയാളചലച്ചിത്രമാണ് **സ്ത്രീ**. തിക്കുറിശ്ശി സുകുമാരൻ നായർ രചിച്ച ഈ ചിത്രം ആർ. വേലപ്പൻ നായർ സംവിധാനം ചെയ്തിരിക്കുന്നു.

## അഭിനേതാക്കൾ
* തിക്കുറിശ്ശി - രാജൻ
* വൈക്കം എം.പി. മണി - മധു
* അരവിന്ദാക്ഷമേനോൻ - വിജയൻ 
* ഓമല്ലൂർ ചെല്ലമ്മ - സുഷമ
* രാധാദേവി - സുധ
* സുമതി - മല്ലിക 
* രാമൻ നായർ - മമ്മദൻ 
* കുരിയാത്തി നീലകണ്ഠൻ പിള്ള - നാണു പിള്ള 
## അവലംബം

## പുറത്തേക്കുള്ള കണ്ണികൾ
* 
* ''സ്ത്രീ''  മലയാളം മൂവി ഡാറ്റാബേസിൽ

വർഗ്ഗം:1950-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഭാസ്കരൻ- ദക്ഷിണാമൂർത്തി ഗാനങ്ങൾ
വർഗ്ഗം:ഫിലോമിന അഭിനയിച്ച ചലച്ചിത്രങ്ങൾ
വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
വർഗ്ഗം:ചിദംബരനാഥ് ഈണം പകർന്ന ഗാനങ്ങൾ
പൗരത്വം

## പൗരത്വം: നിർവചനം
ഒരു വ്യക്തിയ്ക്ക് ഏതെങ്കിലും ഒരു രാജ്യത്തോ രാജ്യങ്ങളുടെ കൂട്ടായ്മയിലോ ജോലി ചെയ്യാനും രാഷ്ട്രീയ കാര്യങ്ങളിൽ ഇടപെടാനുമുള്ള അവകാശമാണ് **പൗരത്വം** എന്ന വാക്കുകൊണ്ട് വിവക്ഷിക്കുന്നത്. 
**[[ദേശീയത]] (nationality)** പൗരത്വം (citizenship) എന്ന വാക്കിനു പകരമായി ഉപയോഗിക്കാറുണ്ട്. ദേശീയതയുടെ കൃത്യമായ അർത്ഥം ഏതെങ്കിലും മതപരമോ സാംസ്കാരികമോ ഭാഷാപരമോ ആയ വിഭാഗത്തിലെ അംഗത്വം എന്നാണത്രേ.

പൗരത്വം നിർണ്ണയിക്കുന്ന ഘടകങ്ങൾ പലതാണ്. 

* ജനനം 
* മാതാപിതാക്കൾ 
* വിവാഹം
* രാഷ്ട്രീയാഭയം
* മറ്റുള്ളവ

## അവലംബം

വർഗ്ഗം:അവകാശങ്ങൾ
വർഗ്ഗം:പൗരത്വം
കാഞ്ചന

1952-ൽ പുറത്തിറങ്ങിയ ഒരു മലയാള മൊഴിമാറ്റചലച്ചിത്രമാണ് **കാഞ്ചന**. കാഞ്ചന എന്ന പേരിൽ തെലുങ്കിൽ നിർമ്മിച്ച ചിത്രമാണ് മലയാളം, തമിഴ് ഭാഷകളിലേക്ക് അതേപേരിൽ തന്നെ മൊഴിമാറ്റം ചെയ്തിരിക്കുന്നത്. പക്ഷിരാജ് സ്റ്റുഡിയോയുടെ കീഴിൽ എസ്.എം. ശ്രീരാമലുവാണ് ചിത്രം നിർമ്മിച്ചിരിക്കുന്നത്. *കാഞ്ചനയിൻ കനവ്* എന്ന പേരിൽ തമിഴിൽ ത്രിപുരസുന്ദരി രചിച്ച നോവലിനെ ആസ്പദമാക്കിയാണ് ഈ ചിത്രം നിർമ്മിക്കപ്പെട്ടത്. മെയ് 1 നാണ് ചിത്രം റിലീസ് ചെയ്തത് 

## അഭിനേതാക്കൾ
* കെ.ആർ. രാമസ്വാമി
* പദ്മിനി
*ലളിത
*മിസ് കുമാരി

## ഗാനങ്ങൾ
അഭയദേവ് രചിച്ച ഗാനങ്ങൾക്ക് സംഗീതം നൽകിയിരിക്കുന്നത് എസ്.എം. സുബ്ബയ്യ നായിഡുവാണ്.

* *മായേ ദ്വം യാഹി* - രചന:- മുത്തുസ്വാമി ദീക്ഷിതർ, ആലാപനം:- എം.എൽ. വസന്തകുമാരി
* *ശിവകാമേശ്വരി* - രചന:- മുത്തുസ്വാമി ദീക്ഷിതർ, ആലാപനം:- എം.എൽ. വസന്തകുമാരി
* *ഓ, വാനിൻ മേലേ* - 
* *ചരണ പങ്കജം* - ആലാപനം:- രാധ - ജയലക്ഷ്മി
* *വേല ചെയ്യൂ* - ആലാപനം:- രാധ - ജയലക്ഷ്മി
* *നിരാശമാത്രമായി* -

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:1952-ൽ പുറത്തിറങ്ങിയ മലയാളചലച്ചിത്രങ്ങൾ
നല്ല തങ്ക

ഉദയാ സ്റ്റുഡിയോ നിർമ്മിച്ച രണ്ടാമതു ചലച്ചിത്രമാണ് 1950-ൽ പുറത്തിറങ്ങിയ **നല്ല തങ്ക**. കുഞ്ചാക്കോയും കെ.വി. കോശിയും ചേർന്നു നിർമ്മിച്ച ഈ ചിത്രം സംവിധാനം ചെയ്തിരിക്കുന്നത് പി.വി. കൃഷ്ണയ്യരാണ്. അഗസ്റ്റിൻ ജോസഫ്, വൈക്കം മണി, മിസ്സ് കുമാരി, മിസ്സ് ഓമന, എസ്.പി. പിള്ള എന്നിവരാണ് ചിത്രത്തിലെ അഭിനേതാക്കൾ. സംഗീതസംവിധാനം വി. ദക്ഷിണാമൂർത്തിയും ചിത്രത്തിന്റെ ഛായാഗ്രഹണം പി.കെ. മാധവൻ നായരും നിർവഹിച്ചിരിക്കുന്നു. *നല്ല തങ്കൾ* എന്ന തമിഴ് ഐതിഹ്യത്തെ ആസ്പദമാക്കി മുതുകുളം രാഘവൻ പിള്ളയാണ് ചിത്രത്തിന്റെ രചനയും സംഭാഷണവും ഒരുക്കിയിരിക്കുന്നത്. മിസ് കുമാരിയാണ് കേന്ദ്രകഥാപാത്രത്തെ അവതരിപ്പിച്ചിരിക്കുന്നത്. ഗായകനും നടനുമായ അഗസ്റ്റിൻ ജോസഫും വൈക്കം മണിയും മറ്റു പ്രധാനകഥാപാത്രങ്ങളെ അവതരിപ്പിക്കുന്നു.

## അഭിനയിച്ചവർ
*മിസ്സ് കുമാരി
*ഓമന
*വൈക്കം മണി
*അഗസ്റ്റിൻ ജോസഫ്
*ബേബി ഗിരിജ

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:1950-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കെ.ഡി. ജോർജ്ജ് ചിത്രസംയോജനം ചെയ്ത ചലച്ചിത്രങ്ങൾ
മരുമകൾ (ചലച്ചിത്രം)

പ്രേംനസീർ ആദ്യമായി അഭിനയിച്ച മലയാളചലച്ചിത്രമാണ് **മരുമകൾ**. 1952-ൽ പുറത്തിറങ്ങിയ ഈ ചിത്രം എം.കെ. ചാരി സംവിധാനം ചെയ്തിരിക്കുന്നു. എം.പി. പ്രൊഡക്ഷൻസിന്റെ ബാനറിൽ പോൾ കല്ലുങ്കലാണ് ചിത്രം നിർമ്മിച്ചിരിക്കുന്നത്. പ്രേംനസീർ മുഖ്യകഥാപാത്രത്തെ അവതരിപ്പിച്ച ഈ ചിത്രത്തിൽ കെടാമംഗലം സദാനന്ദൻ, ടി.എസ്. മുത്തയ്യ, എസ്.ജെ. ദേവ്, നെയ്യാറ്റിൻകര കോമളം, രേവതി, അമ്മിണി, എസ്.വി. സുശീല, വിജയലക്ഷ്മി, ദുർഗ്ഗ വർമ്മ എന്നിവർ മറ്റു കഥാപാത്രങ്ങളെ അവതരിപ്പിച്ചിരിക്കുന്നു.

പ്രേംനസീർ ഈ ചിത്രത്തിൽ അഭിനയിക്കുമ്പോൾ അബ്ദുൾ ഖാദർ എന്ന യഥാർഥ നാമമാണ് നിലനിന്നിരുന്നത്. അദ്ദേഹത്തിന്റെ രണ്ടാമതു ചിത്രമായ വിശപ്പിന്റെ വിളി എന്ന ചിത്രത്തോടു കൂടിയാണ് പ്രേംനസീർ എന്ന നാമം തിക്കുറിശ്ശിയിൽ നിന്നും സ്വീകരിച്ചത്. ആലപ്പുഴ കോസ്റ്റൽ ടാക്കീസിൽ നിന്നുമാണ് പ്രേംനസീർ ഈ ചിത്രം വീക്ഷിച്ചത്.

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:1952-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
നവയുഗ് എക്സ്പ്രസ്സ്

ഇന്ത്യൻ റെയിൽവേയുടെ തിരുനെൽവേലി ജംഗ്ഷൻ റെയിൽവേ സ്റ്റേഷൻ,  ശ്രീമാതാ വൈഷ്ണോദേവീ കത്ര റെയിൽ‌വേ സ്റ്റേഷൻ എന്നീ സ്റ്റേഷനുകളെ ബന്ധിപ്പിക്കുന്ന പ്രതിവാര എക്സ്പ്രസ്സ് തീവണ്ടിയാണ്‌ **നവയുഗ് എക്സ്പ്രസ്**. ഇന്ത്യയിൽ ഏറ്റവും കൂടുതൽ സംസ്ഥാനങ്ങളിലൂടെ കടന്നു പോകുന്ന തീവണ്ടിയാണ് നവയുഗ്. ഭാരതത്തിലെ 6 സംസ്ഥാനങ്ങളിലൂടെ കടന്നു പോകുന്ന തീവണ്ടി ഈ യാത്രയിൽ ഏകദേശം 4609 കിലോമീറ്റർ യാത്രചെയ്ത് ദീർഘദൂരം ഓടുന്ന യാത്രാവണ്ടികളിൽ മൂന്നാം സ്ഥാനം അലങ്കരിക്കുന്നു. തിരുനെൽവേലി ജംഗ്ഷൻ സ്റ്റേഷനിൽ നിന്ന് യാത്ര തിരിച്ച്  തമിഴ്നാട്ടിലൂടെ, ആന്ധാപ്രദേശ്, മഹാരാഷ്ട്ര, മദ്ധ്യപ്രദേശ്, ഉത്തരപ്രദേശ്, രാജസ്ഥാൻ, ഹരിയാന, ഡൽഹി, പഞ്ചാബ്, ജമ്മുകാശ്മീർ എന്നീ സംസ്ഥാനങ്ങളിലൂടെ യാത്രചെയ്ത് ശ്രീമാതാ വൈഷ്ണോദേവീ കത്രയിൽ എത്തിച്ചേരുന്നു. മംഗലാപുരത്തുനിന്നും (നമ്പർ 16687) 68 മണിക്കൂർ, 05 മിന്നിട്ടും, ശ്രീമാതാ വൈഷ്ണോദേവീ കത്രയിൽ നിന്നും തിരിച്ച് തിരുനെൽവേലി വരെ എത്താൻ (നമ്പർ 16688) 66 മണിക്കൂർ 30 മിനിട്ടുമാണ് നവയുഗിന്റെ യാത്രാസമയം.

## കടന്നുപോകുന്ന സംസ്ഥാനങ്ങൾ
തമിഴ്നാട് -- ആന്ധ്ര -- തമിഴ്നാട് -- ആന്ധ്രാപ്രദേശ് -- മഹാരാഷ്ട്ര -- മദ്ധ്യപ്രദേശ് -- ഉത്തർപ്രദേശ് -- രാജസ്ഥാൻ -- ഹരിയാന -- ഡൽഹി -- പഞ്ചാബ് -- ജമ്മു കാശ്മീർ

വർഗ്ഗം:കേരളത്തിലെ യാത്രാതീവണ്ടികൾ
ഒരുപിടി വറ്റ്

കെ. പി. എ. സി യുടെ ഒരു സാമൂഹിക നാടകമാണ് **ഒരുപിടി വറ്റ്**. യു.എ. ഖാദർ ആണു് നാടകത്തിന്റെ രചയിതാവു്. സംഗമം തിയേറ്റേഴ്സും ഈ നാടകം അവതരിപ്പിച്ചിട്ടുണ്ട്. 

## പുരസ്കാരങ്ങൾ
* അബുദാബി അവാർഡ് 

## അവലംബം

വർഗ്ഗം:മലയാളനാടകങ്ങൾ
വർഗ്ഗം:മലയാളനാടകകൃതികൾ
സ്തോത്രം

സ്തോത്ര എന്ന സംസ്കൃത വാക്കിൽനിന്നും  ഉദ്ഭവിച്ച വാക്കാണ്‌ സ്തോത്രം .

ഒരു സ്തോത്ര പ്രാർഥനയോ വിവരണമോ സംഭാഷണമോ ആകാം, പക്ഷേ എപ്പോഴും കാവ്യ ഘടനയുള്ളതാണ്. ഉദാഹരണമായി ഒരു ദൈവത്തിനു സ്തുതിയും വ്യക്തിപരമായ ഭക്തിയും അല്ലെങ്കിൽ ഉൾക്കൊണ്ടിരിക്കുന്ന ആത്മീയ-തത്ത്വചിന്ത ഉപദേശങ്ങളുള്ള കവിതകളും പ്രകടിപ്പിക്കുന്ന ലളിത കവിതയായിരിക്കാം.

## പുറം കണ്ണികൾ

വർഗ്ഗം:ക്രൈസ്തവം
സ്മൈലോഡോൺ

പ്ലീസ്റ്റോസീൻ കാലഘട്ടത്തിൽ ജീവിച്ചിരുന്ന ഒരു വാൾപല്ലൻ പൂച്ചയാണ് **സ്മൈലോഡോൺ**. വടക്കെ അമേരിക്കയിലും തെക്കേ അമേരിക്കയിലും ആണ് ഇവ വസിച്ചിരുന്നത് , ഇവ അവിടെ മാത്രം കണ്ടിരുന്ന തദേശീയമായിട്ടുള്ള ഇനം  ആയിരുന്നു . മാർജ്ജാര വംശത്തിലെ  †മച്ചിരോടോന്റിനെ എന്ന ഉപകുടുംബത്തിൽ ആണ് ഇവ പെടുക . അനവധി ജാതി ഉണ്ടെകിലും ഇന്ന് നിലവിൽ വേർതിരിച്ചു എടുത്തിടുള്ളത് മുന്ന് എണ്ണം മാത്രം ആണ് . ജീവിച്ചിരിക്കുന്നതും പോയതുമായ  പൂച്ചകളിൽ വെച്ചു ഏറ്റവും വലുതായിരുന്നു ഇവ .

## പേര്
വിളിപ്പേരുകൾ ഇവയ്ക്ക് രണ്ടുണ്ട് ഒന്ന് വാൾപല്ലൻ പൂച്ച എന്നും മറ്റൊന്ന് വാൾപല്ലൻ കടുവ എന്നുമാണ് , എന്നാൽ ഇവക്ക് കടുവയുമായി ഒരു ബന്ധവും ഇല്ല. ഈ ഉപകുടുംബത്തിൽ ഇന്ന് ഒരു പൂച്ചയും ജീവിച്ചിരിപ്പില്ല.

സ്മൈലോഡോൺ എന്ന ഈ പേര് വരുന്നത്‌ രണ്ടു ഗ്രീക്ക് പദങ്ങളിൽ നിന്നും ആണ് , (ഗ്രീക്ക്) σμίλη എന്നും ὀδoύς എന്നും . σμίλη എന്നാൽ അർഥം ഉളി എന്നാണ് , ὀδoύς എന്നാൽ അർഥം പല്ല് എന്നുമാണ് .

## അവലംബം

വർഗ്ഗം:വാൾപല്ലൻ പൂച്ചകൾ
വർഗ്ഗം:പുരാതനജീവികൾ
ഏറ്റുമാനൂർ സോമദാസൻ

മലയാളത്തിലെ ഒരു കവിയും, ഗാനരചയിതാവും, നോവലിസ്റ്റുമായിരുന്നു **ഏറ്റുമാനൂർ സോമദാസൻ** (ജീവിതകാലം: 16 മേയ് 1936 - 21 നവംബർ 2011). സമഗ്ര സംഭാവനയ്ക്കുള്ള കേരള സാഹിത്യ അക്കാദമി പുരസ്കാരം ഉൾപ്പെടെ ഒട്ടേറെ അവാർഡുകൾ ഇദ്ദേഹം നേടിയിട്ടുണ്ട്.

## ജീവിതരേഖ
1936 മെയ് 16 ന് ഏറ്റുമാനൂരിലെ കുറുക്കൻ കുന്നേൽ തറവാട്ടിൽ ജനിച്ചു. എസ് മാധവൻ പിള്ള അദ്ദേഹത്തിൻറെ പിതാവും പാറുക്കുട്ടിയമ്മ മാതാവുമാണ്.  1959 മുതൽ 64 വരെ കമ്പിത്തപാൽ വകുപ്പിൽ ജോലി ചെയ്തു. 1966 മുതൽ ചെങ്ങന്നൂർ ക്രിസ്ത്യൻ കോളേജിലും തുടർന്ന് വിവിധ എൻ. എസ് .എസ് കോളേജുകളിലും മലയാള അധ്യാപകൻ ആയിരുന്നു. 91 ൽ പെരുന്ന എൻ.എസ്.എസ് കോളേജിൽ നിന്ന് വിരമിച്ചു. 1991 മുതൽ 2009 വരെ പെരുന്നയിൽ മലയാള വിദ്യാപീഠം എന്ന പോസ്റ്റ് ഗ്രാജുവേറ്റ് വിദ്യാഭ്യാസ സ്ഥാപനം നടത്തിയിരുന്നു. എം. സോമദാസൻ പിള്ള എന്ന ആദ്യകാല നാമം മാറ്റി പിന്നീട് ഏറ്റുമാനൂർ സോമദാസൻ എന്ന പേര് സ്വീകരിക്കുകയായിരുന്നു. ശ്രദ്ധേയമായ നിരവധി കവിതകളും സിനിമാഗാനങ്ങളും അദ്ദേഹം എഴുതിയിട്ടുണ്ട്. 1958ൽ പി.ആർ ചന്ദ്രന്റെ 'പുകയുന്ന തീമലകൾ' എന്ന നാടകത്തിനാണ് ആദ്യം ഗാനങ്ങൾ എഴുതിയത്. ചങ്ങനാശ്ശേരി ഗീഥ, തരംഗം, പെരുമ്പാവൂർ നാടകശാല തുടങ്ങിയ നാടക സമിതികൾക്കുവേണ്ടിയും ഗാനങ്ങൾ എഴുതി. 1967 ൽ അടൂർ ഗോപാലകൃഷ്ണന്റെ 'കാമുകി' എന്ന ചിത്രത്തിനു വേണ്ടി നാലു ഗാനങ്ങൾ എഴുതി. 'ശിവൻശശി'  എന്ന പേരിൽ വി.കെ.എസ്സുമൊത്ത് ചിത്രത്തിനുവേണ്ടി ചിട്ടപ്പെടുത്തിയ ഗാനങ്ങൾ ചിത്രം റിലീസ് ആകാതിരുന്നതിനെതുടർന്ന് 'തീരങ്ങൾ' എന്ന എന്ന ചിത്രത്തിൽ ഉൾപ്പെടുത്തി. അക്കൽദാമ ആണ് ആദ്യം പുറത്തു വന്ന ചിത്രം. പിന്നീട് മകം പിറന്ന മങ്ക, കാന്തവലയം എന്നീ ചിത്രങ്ങൾക്കും സോമശേഖരൻ പാട്ടുകൾ എഴുതി.

എ. തുളസീബായി അമ്മയാണ് ഭാര്യ. മക്കൾ: എസ്. കവിത, ഡോ. എസ്. പ്രതിഭ.

## കൃതികൾ
*പടവാളില്ലാത്ത കവി (കവിത)
*സഖി
*നീയെന്റെ കരളാ (നോവൽ)
*അതിജീവനം (നോവൽ)
*രാമരാജ്യം (കവിത)
*ഡീവർ എന്ന കർമ്മധീരൻ (പി.കെ. ഡീവർ ജീവചരിത്രം.)

## പുരസ്കാരങ്ങൾ
*കേരള സാഹിത്യ അക്കാദമി പുരസ്‌കാരം
*വാമദേവൻ പുരസ്‌കാരം
*കൃഷ്ണഗീതി പുരസ്‌കാരം
*മൂലൂർ കവിതാ അവാർഡ്
*ഉള്ളൂർ സ്മാരക പുരസ്‌കാരം,
*പി കുഞ്ഞിരാമൻ നായർ സാഹിത്യ പുരസ്കാരം

## അവലംബം







വർഗ്ഗം:1936-ൽ ജനിച്ചവർ
വർഗ്ഗം:2011-ൽ മരിച്ചവർ
വർഗ്ഗം:മേയ് 16-ന് ജനിച്ചവർ
വർഗ്ഗം:നവംബർ 21-ന് മരിച്ചവർ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:മലയാളകവികൾ
വർഗ്ഗം:ചലച്ചിത്ര ഗാനരചയിതാക്കൾ
വർഗ്ഗം:സമഗ്രസംഭാവനക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:ഉള്ളൂർ അവാർഡ് ലഭിച്ചവർ
തുന്നൽ

സൂചിയും നൂലും ഉപയോഗിച്ച് രണ്ടുവസ്തുക്കൾ തമ്മിൽ യോജിപ്പിക്കുന്ന കരകൗശലമാണ് **തുന്നൽ** അഥവാ **തയ്യൽ.** ചരിത്രാധീതകാലത്തുള്ള ഏറ്റവും പഴയ വസ്ത്രകലയണ് തുന്നൽ.  നൂലു നൂല്പും തുണിനെയ്തും കണ്ടു പിടിയ്കുന്നതിനു മുൻപു് ശിലായുഗത്തിലെ മനുഷ്യർ പ്രകൃതിയിൽ നിന്നും ലഭിച്ചിരുന്ന നാരുകളും രോമങ്ങളും നൂലിനുപകരമുപയോഗിച്ച് എല്ലും ആനക്കൊമ്പും കൊണ്ട് തുന്നിയതായി ചരിത്ര രേഖകൾ പറയുന്നു. മെത്ത, മെത്തയുറ,തലയിണയുറ, ജാലകവിരി, തലയിണ, കമ്പിളി വസ്ത്രങ്ങൾ, പുസ്തക നിർമ്മാണം തുടങ്ങിയ കരകൗശല വ്യവസായം തുന്നലുമായി ബന്ധപ്പെട്ടിരിക്കുന്നു.

ആയിരക്കണക്കിന് വർഷങ്ങളോളം തുന്നൽ കൈകൊണ്ടാണ് ചെയ്തിരുന്നത്. 19-ആം നൂറ്റാണ്ടിൽ തുന്നൽ യന്ത്രത്തിന്റെ കണ്ടുപിടിത്തവും ഇരുപതാം നൂറ്റാണ്ടിലെ കമ്പ്യൂട്ടർ വൽക്കരണവും വഴി മൊത്തവ്യവസായം ഉടലെടുത്തു. എന്നിരുന്നാലും പാരമ്പര്യ വസ്ത്രങ്ങളും മറ്റും ഇപ്പോഴും കൈകൊണ്ടു തന്നെയാണ് തുന്നുന്നത്.

## പുറത്തേക്കുള്ളകണ്ണികൾ

വർഗ്ഗം:തൊഴിലുകൾ
വർഗ്ഗം:കരകൗശലം
നാഷണൽ ഏറോസ്പേസ് ലാബറട്ടറീസ്, ബാംഗളൂർ

സി. എസ്. ഐ. ആറിന്റെ ഘടകമായ,  എൻ. എ. എൽ, “നാൽ” എന്നീ ചുരുക്കപ്പരുകളിലറിയപ്പെടുന്ന **നാഷണൽ എയ്റോസ്പേസ് ലാബറട്ടറീസ്** ബാംഗളൂരിലാണുളളത്. വ്യോമയാനങ്ങളേയും (aircrafts) വ്യോമയാത്രകളേയും( air travel) സംബന്ധിച്ചുളള ശാസ്ത്രസാങ്കേതിക പഠനങ്ങളും ഗവേഷണങ്ങളും  ഇവിടെ നടക്കുന്നു. 1959-ൽ ദൽഹിയിൽ നാഷണൽ ഏറോനോട്ടിക്സ് ലാബറട്ടറി എന്ന പേരിൽ  രൂപീകരിക്കപ്പെട്ട ഈ സ്ഥാപനം പിന്നീട് (1960)   ബാംഗളൂരിലേക്ക് മാറ്റി. ഇന്ത്യയുടെ ബഹിരാകാശസംബന്ധിയായ പദ്ധതികളിൽ  ബഹുമുഖമേഖലകളിൽ മുഖ്യ പങ്കു വഹിക്കുന്നതിനാൽ 1993-ൽ “ നാഷണൽ എയ്റോസ്പേസ് ലാബറട്ടറീസ് ” എന്ന് പേരു പുതുക്കപ്പെട്ടു.

ഏകദേശം 1300 പേരാണിവിടെ പ്രവർത്തനങ്ങളിൽ ഏർപ്പെട്ടിരിക്കുന്നത്. ആകാശ,ബഹിരാകാശസംബന്ധിയായ പഠനങ്ങൾക്കും ഗവേഷണങ്ങൾക്കും വേണ്ട എല്ലാ അത്യാധുനിക സാങ്കേതിക സൗകര്യങ്ങളും ഇവിടെ ലഭ്യമാണ്. 

### മുഖ്യ ഗവേഷണ മേഖലകളിൽ ചിലവ

* കംപ്യൂട്ടേഷണൽ ഫ്ലൂയിഡ് ഡയനാമിക്സ് 
* എക്സപെരിമെൻറൽ  ഏറോഡയനാമിക്സ്
*  നാഷണൽ ട്രൈസോണിക്  ഏറോഡയനാമിക് ഫെസിലിറ്റി    
* ഫ്ലൈറ്റ് മെക്കാനിക്സ് അൻറ്  കണ്ട്രോൾ 
* പ്രൊപ്പൽഷൻ
* കംമ്പോസിറ്റ്സ്
* സ്ട്രക്ച്ചറൽ ഡിസൈൻ അനാലിസിസ് അൻറ് ടെസ്റ്റിംഗ്  
* സ്ട്രക്ച്ചറൽ ഡയനാമിക്സ് അൻറ് ഇൻറഗ്രിറ്റി y
* സർഫസ് മോഡിഫിക്കേഷൻ  
* ഏറോസ്പേസ് മെറ്റീരിയൽസ്  
* ഏറോസ്പേസ് ഇലക്ട്രോണിക്സ് അൻറ് സിസ്റ്റംസ്   
* സിവിൽ ഏവിയേഷൻ   
* പാരലൽ പ്രൊസസ്സിംഗ് കംപ്യൂട്ടേഴ്സ് 
*മെറ്റെറോളജിക്കൽ മോഡലിംഗ്   
* വിൻഡ് എനർജി 
* മാനുഫാക്ച്ചറിംഗ് ടെക്നോളജി 
* ഇൻഫോർമേഷൻ സിസ്റ്റംസ്  
### പ്രധാന നേട്ടങ്ങൾ
*ഹംസ് -  ഭാരം കുറഞ്ഞ പരിശീലന വ്യോമയാനം (കംമ്പോസിറ്റ് പദാർത്ഥങ്ങളാൽ നിർമ്മിക്കപ്പെട്ടത്) 
*സരസ് -  ഭാരം കുറഞ്ഞ  14 പേർക്കിരിക്കാവുന്ന വിവിധോദ്ദേശ വ്യോമയാനം 
*എ എം എസ് - 5 പേർക്കിരിക്കാവുന്ന വ്യോമയാനം
### പഠന പരിശീലന സൗകര്യങ്ങൾ
വിദ്യാർത്ഥികൾക്കും ബിരുദുധാരികൾക്കുമായി വേതനത്തോടുകൂടിയുളള ഹ്രസ്വ ദീർഘ കാല കോഴ്സുകൾ നടത്തുന്നു. 
പി.എച്ച്.ഡി, ചെയ്യാനുളള സൗകര്യങ്ങളും ലഭ്യമാണ്.

### അവലംബം

### പുറം കണ്ണികൾ
*http://www.icast.org.in/
*http://www.nal.res.in/ncad/
*http://aeroinfo.org.in/ 
*http://www.nal.res.in/pages/archives.htm
*http://www.nal.res.in/pages/infrastructure.htm

വർഗ്ഗം: ഇന്ത്യയിലെ ഗവേഷണ സ്ഥാപനങ്ങൾ
അറ്റ്‌ലാന്റ (സ്കൂട്ടർ)

ആദ്യത്തെ ഇന്ത്യൻ നിർമ്മിതമായ സ്‌കൂട്ടർ ആണ് **അറ്റ്‌ലാന്റ**. കൊല്ലം ചാത്തന്നൂർ സ്വദേശിയായ പി.എസ്. തങ്കപ്പൻ, കേരള വ്യവസായ വകുപ്പിലെ ജോയിന്റ് ഡയറക്ടറായിരുന്ന എൻ.എച്ച്. രാജ്കുമാർ എന്നിവരുടെ ശ്രമഫലമായി 1961-ലാണ് ഈ സ്കൂട്ടർ പുറത്തിറക്കിയത്. 1500 രൂപയായിരുന്നു ഇതിന്റെ വില. ലിറ്ററിന് 30 കിലോമീറ്ററായിരുന്നു മൈലേജ്.

## അവലംബം

വർഗ്ഗം:ഇരുചക്രവാഹനങ്ങൾ
സഹകരണസംഘം

ഒരു സംഘം വ്യക്തികളുടെ ഉടമസ്ഥതയിൽ അവർ തന്നെ നടത്തുന്ന വ്യവസായസംരംഭമാണ് **സഹകരണസംഘം**. സംഘാംഗങ്ങളുടെ പൊതുനേട്ടമാണ്‌ സഹകരണസംഘങ്ങളുടെ ലക്ഷ്യം. മറ്റു ബിസിനസ്സ് സംഘടനകളിൽനിന്നും മൗലികമായിത്തന്നെ വ്യത്യസ്തമായവയാണ് സഹകരണ സംഘങ്ങൾ. ലാഭമുണ്ടാക്കുക എന്നതിനേക്കാൾ സേവനമനുഷ്ഠിക്കുക എന്നതാണ് അവയുടെ അടിസ്ഥാന ലക്ഷ്യം. പരസ്പരം സഹായിക്കുക എന്ന പരമതത്വത്തിനനുസൃതമായിട്ടാണവ പ്രവർത്തിക്കുന്നത്.
## ഇന്ത്യയിൽ
### രൂപീകരണം
കേന്ദ്ര സഹകരണ നിയമപ്രകാരം, പൊതുവായ ബന്ധമുള്ള പത്തുപേരെങ്കിലും ഉണ്ടെങ്കിലേ ഒരു സഹകരണസംഘം രൂപീകരിക്കാനാവൂ. ഒരേ പ്രദേശത്തുള്ളവർ, ഒരേ വർഗ്ഗക്കാർ, ഒരേ തൊഴിൽ ചെയ്യുന്നവർ, പൊതുവായ സാമ്പത്തികാവശ്യങ്ങളുള്ളവർ, എന്നിങ്ങനെയുള്ള ഏതെങ്കിലും പൊതു ബന്ധത്താൽ പരസ്പരം കൂട്ടിയിണക്കപ്പെട്ടവരായിരിക്കും ഇവർ. ഇത്തരത്തിൽ മുന്നോട്ടുവരുന്ന പത്തു പേരെ പ്രമോട്ടർമാർ എന്നു വിളിക്കുന്നു .ഇവർ സഹകരണസംഘം രജിസ്ട്രാർക്ക് ഒരുമിച്ച് ഒരപേക്ഷ സമർപ്പിക്കണം. അപേക്ഷയിൽ താഴെ പറയുന്ന വിവരങ്ങൾ ഉണ്ടായിരിക്കണം:
# സംഘത്തിന്റെ നിർദ്ദിഷ്ട പേര് .
# ലക്ഷ്യങ്ങൾ,ഉദ്ദേശങ്ങൾ .
# പ്രവർത്തന മേഖല .
# അംഗങ്ങളുടെ ബാദ്ധ്യതയുടെ സ്വഭാവം .
# സ്വരൂപിക്കാനുദ്ദേശിക്കുന്ന ഓഹരി മൂലധനം .

സംഘത്തിനുവേണ്ടി തയ്യാറാക്കിയ നിയമാവലിയുടെ രണ്ടു കോപ്പി അപേക്ഷയോടൊപ്പം സമർപ്പിക്കണം .രജിസ്ട്രാർ അതെല്ലാം സൂക്ഷ്മപരിശോധനയ്ക്കു വിധേയമാക്കിയ ശേഷം രജിസ്ട്രേഷൻ സർട്ടിഫിക്കറ്റ് നൽകും .ഇത്രയുമായാൽ സംഘത്തിൽ പുതിയ അംഗങ്ങൾക്കു പ്രവേശനം നൽകാവുന്നതാണ്.

**വിജയ നിരക്ക്**

കോ-ഓപ്പറേറ്റീവ് എക്കണോമി 2018 റിപ്പോർട്ട് പ്രസ്താവിക്കുന്നത് 80% സഹകരണ ബിസിനസുകളും കുപ്രസിദ്ധമായ വെല്ലുവിളി നിറഞ്ഞ ആദ്യ അഞ്ച് വർഷങ്ങളിൽ അതിജീവിക്കുന്നു, മറ്റ് ബിസിനസുകളുടെ 44% മായി താരതമ്യം ചെയ്യുമ്പോൾ.

**പ്രധാന ലക്ഷ്യം**

ഓർഗനൈസേഷന്റെ അംഗങ്ങളുടെയും ചുറ്റുമുള്ള സമൂഹത്തിന്റെയും സാമ്പത്തിക, സാംസ്‌കാരിക, സാമൂഹിക ആവശ്യങ്ങൾ സാക്ഷാത്കരിക്കുക എന്നതാണ് ഒരു സഹകരണ സംഘത്തിന്റെ ലക്ഷ്യം. സഹകരണ സംഘങ്ങൾക്ക് പലപ്പോഴും അവരുടെ കമ്മ്യൂണിറ്റിയോട് ശക്തമായ പ്രതിബദ്ധതയുണ്ട്, അവർ നിലനിൽക്കുന്ന അല്ലെങ്കിൽ സേവിക്കുന്ന കമ്മ്യൂണിറ്റിയെ ശക്തിപ്പെടുത്തുന്നതിൽ ശ്രദ്ധ കേന്ദ്രീകരിക്കുന്നു.

**ഒരു സഹകരണ സംഘത്തിന്റെ ഗുണങ്ങളിൽ ഇവ ഉൾപ്പെടുന്നു:**

അംഗങ്ങൾക്ക് തുല്യ വോട്ടവകാശമുണ്ട്. ഈ ഘടന അംഗങ്ങളുടെ സംഭാവനയും ഉത്തരവാദിത്തവും പ്രോത്സാഹിപ്പിക്കുന്നു. അംഗങ്ങൾക്കുള്ള ബാധ്യത പരിമിതമാണ്. അംഗങ്ങളുടെ എണ്ണത്തിന് പരിധിയില്ല.

## സഹകരണദിനം:
ജൂലൈ മാസത്തിലെ ആദ്യത്തെ ശനി ആഴ്ച എല്ലാ വർഷവും അന്താരാഷ്ട്ര സഹകരണദിനമായി ആചരിക്കുന്നു.

## അവലംബം

## പുറത്തേക്കുള്ള കണ്ണികൾ

*Canadian Co-operative Association 
*Co-operatives UK 
*DEBUuT, Business Cooperative of the Brussels Region 
*International Co-operative Alliance
*International Confederation of Popular Banks
*Venezuela's Cooperative Revolution  from Dollars & Sense magazine
*The National Co-operative Archive  – holds records relating to all aspects of the co-operative movement.
*The European Union Project “Credit Cooperatives – Russian Federation”  official web site
*Twin Oaks Communities Conference Conference focused on education about Cooperative Living

വർഗ്ഗം:വ്യവസായം
വർഗ്ഗം:സഹകരണസംഘം
അബ്ദുല്ല ഇബ്‌നു ഉമർ

രണ്ടാം ഖലീഫ ഉമർ ഫാറുഖിന്റെ പുത്രനായിരുന്നു **‍അബ്ദുല്ല ഇബ്‌നു ഉമർ**. മുഹമ്മദ് നബി മക്കയിൽനിന്ന് പലായനം ചെയ്യുന്നതിനു മുൻപ് (ഹിജ്ര) ഇദ്ദേഹം പിതാവിനോടൊപ്പം ഇസ്ലാംമതവിശ്വാസിയാകുകയും മദീനയിലേക്ക് പലായനം ചെയ്യുകയും ചെയ്തു. ഖുറൈഷികളും മുസ്ലിങ്ങളും തമ്മിലുണ്ടായ ബദർയുദ്ധത്തിൽ പങ്കെടുക്കുവാൻ സന്നദ്ധത പ്രകടിപ്പിച്ചുവെങ്കിലും ചെറുപ്പമായതിനാൽ നബി ഇദ്ദേഹത്തെ അതിനനുവദിച്ചില്ല. പിന്നീട് കിടങ്ങ് യുദ്ധ(Trench war)ത്തിൽ പങ്കെടുക്കുമ്പോൾ ഇദ്ദേഹത്തിന് 15 വയസ്സ് മാത്രമേ ഉണ്ടായിരുന്നുളളു. അതിനുശേഷമുണ്ടായ മിക്ക യുദ്ധങ്ങളിലും ഇദ്ദേഹം പങ്കെടുത്തിരുന്നു. നബിയുടെ വാക്കുകളും പ്രവൃത്തികളും ജീവിതത്തിലേക്ക് പകർത്തുന്നതിൽ അങ്ങേയറ്റത്തെ നിഷ്ഠ പാലിച്ചിരുന്ന ധീരനായ ഒരു ആദർശസേനാനിയായിരുന്നു അബ്ദുല്ല. അബ്ദുല്ല പ്രസിദ്ധനായ ഒരു കർമശാസ്ത്രപണ്ഡിതനും *ഹദീസു* പണ്ഡിതനുമാണ്. ഒട്ടേറെ ഹദീസുകൾ (നബിവചനങ്ങൾ) ഇദ്ദേഹത്തിൽനിന്നു പിൻഗാമികൾ ഉദ്ധരിച്ചിട്ടുണ്ട്. അബ്ദുല്ല തികഞ്ഞ ഒരു ത്യാഗിയും പിതാവിനെപ്പോലെതന്നെ ഭൌതികകാര്യങ്ങളിൽ വിരക്തനും ആയിരുന്നു. ജനങ്ങൾക്ക് മതോപദേശം നൽകി ജീവിക്കുന്നതിൽ ആനന്ദം കണ്ടെത്തിയ ഇദ്ദേഹം എ.ഡി. 664-ൽ നിര്യാതനായി.

## അവലംബം
*http://www.facebook.com/pages/Abdullah-ibn-Umar/106694402703489

വർഗ്ഗം:സ്വഹാബികൾ
വർഗ്ഗം:ഇസ്ലാമികം
എം.എം. ഹസൻ

2020 മുതൽ 2025 വരെ യു.ഡി.എഫ് കൺവീനറായിരുന്ന മുൻ കെ.പി.സി.സി പ്രസിഡൻറാണ് മാലിക് മുഹമ്മദ് ഹസൻ അഥവാ
**എം.എം. ഹസൻ** 
(ജനനം: 14 മെയ് 1947)

## ജീവിതരേഖ
എം.മാലിക് മുഹമ്മദിൻ്റെയും ഫാത്തിമ ബീവിയുടേയും മകനായി 1947 മേയ് 14-ന് തിരുവനന്തപുരത്ത് ജനിച്ചു.
ബിരുദപഠനത്തിന് ശേഷം നിയമബിരുദം നേടി എൻ.ആർ.ഐ. അഭിഭാഷകനായും പ്രവർത്തിച്ചു.

## രാഷ്ട്രീയ ജീവിതം

1973-ൽ പതിനാറാം വയസിൽ കോൺഗ്രസിൻ്റെ വിദ്യാർത്ഥി സംഘടനയായ കെ.എസ്.യു വഴി രാഷ്ട്രീയത്തിലേക്കു പ്രവേശിച്ച ഹസൻ 1974-ൽ കെ.എസ്.യു സംസ്ഥാന പ്രസിഡന്റായിരുന്നു. 1972 മുതൽ 1974 വരെ കേരള യൂണിവേഴ്സിറ്റി യൂണിയന്റെ സെനറ്റ് മെമ്പറും ചെയർമാനുമായി ഇദ്ദേഹം പ്രവർത്തിച്ചിട്ടുണ്ട്. യൂത്ത് കോൺഗ്രസിൻ്റെ സംസ്ഥാന ജനറൽ സെക്രട്ടറിയായിരുന്ന ഹസൻ തിരുവനന്തപുരം ഡി.സി.സി പ്രസിഡൻറായും കെ.പി.സി.സി ജനറൽ സെക്രട്ടറിയായും പ്രവർത്തിച്ചു.
1987-1991-ലെ എട്ടാം കേരള നിയമസഭയിൽ കോൺഗ്രസിൻ്റെ പാർലമെൻ്ററി പാർട്ടിയുടെ സെക്രട്ടറിയും അന്ന് പ്രതിപക്ഷമായിരുന്ന യു.ഡി.എഫിൻ്റെ ചീഫ് വിപ്പുമായിരുന്നു.

**തിരഞ്ഞെടുപ്പ് രംഗത്ത്**

1980-ലെ നിയമസഭ തിരഞ്ഞെടുപ്പിൽ കഴക്കൂട്ടത്ത് നിന്ന് ആദ്യമായി നിയമസഭയിലേക്ക്‌ തിരഞ്ഞെടുക്കപ്പെട്ടു.
1982-ലും കഴക്കൂട്ടത്ത് നിന്ന് തന്നെ നിയമസഭ അംഗമായ ഹസൻ
1987-ൽ തിരുവനന്തപുരം വെസ്റ്റിൽ നിന്ന് എം.എൽ.എയായി 1991-ലും തിരുവനന്തപുരം വെസ്റ്റിൽ നിന്ന് തന്നെ നിയമസഭയിലേക്ക് തിരഞ്ഞെടുക്കപ്പെട്ടു.

1996-ലെ നിയമസഭ തിരഞ്ഞെടുപ്പിൽ തിരുവനന്തപുരം വെസ്റ്റിൽ നിന്ന് മത്സരിച്ചെങ്കിലും കേരള കോൺഗ്രസ് (ജോസഫ്) പാർട്ടിയിലെ ആൻറണി രാജുവിനോട് പരാജയപ്പെട്ടു.

1998-ലെ ലോക്സഭ തിരഞ്ഞെടുപ്പിൽ ചിറയിൻകീഴ് മണ്ഡലത്തിൽ നിന്ന് മത്സരിച്ചെങ്കിലും സി.പി.എമ്മിലെ വർക്കല രാധാകൃഷ്ണനോട് പരാജയപ്പെട്ടു.

2001-ലെ നിയമസഭ തിരഞ്ഞെടുപ്പിൽ മണ്ഡലം മാറി ആലപ്പുഴ ജില്ലയിലെ കായംകുളത്ത് മത്സരിച്ച ഹസൻ സി.പി.എമ്മിലെ ജി.സുധാകരനെ പരാജയപ്പെടുത്തി വീണ്ടും നിയമസഭാംഗമായി.
2001-2004-ലെ എ.കെ. ആൻറണി മുഖ്യമന്ത്രിയായ യു.ഡി.എഫ് മന്ത്രിസഭയിൽ പാർലമെൻ്ററികാര്യ വകുപ്പിൻ്റെ മന്ത്രിയായും പ്രവർത്തിച്ചു.
2006-ലും 2011-ലും 2021-ലും മത്സരിച്ചില്ല.

2016-ലെ നിയമസഭ തിരഞ്ഞെടുപ്പിൽ ചടയമംഗലത്ത്  നിന്ന് മത്സരിച്ചെങ്കിലും സി.പി.ഐയിലെ മുല്ലക്കര രത്നാകരനോട് പരാജയപ്പെട്ടു.
,   

**കെ.പി.സി.സി പ്രസിഡൻറ്**

2017-ൽ കെ.പി.സി.സി പ്രസിഡൻറായിരുന്ന വി.എം. സുധീരൻ രാജി വച്ചതിനെ തുടർന്ന് ഒരു വർഷ കാലയളവിൽ താത്കാലിക പ്രസിഡൻറായി പ്രവർത്തിച്ചു.

** യു.ഡി.എഫ് കൺവീനർ **

2020-ൽ കൺവീനറായിരുന്ന ബെന്നി ബെഹനാൻ സ്ഥാനമൊഴിഞ്ഞതിനെ തുടർന്ന് യു.ഡി.എഫ് കൺവീനറായി ചുമതലയേറ്റു. 
2025 മെയ് 8ന് എം.എം.ഹസന് പകരം
അടൂർ പ്രകാശ് യു.ഡി.എഫ് കൺവീനറായി.

## ആത്മകഥ

** ഓർമച്ചെപ്പ് **

## അവലംബം

## പുറത്തേക്കുള്ള കണ്ണികൾ

വർഗ്ഗം:1947-ൽ ജനിച്ചവർ

വർഗ്ഗം:മേയ് 14-ന് ജനിച്ചവർ

വർഗ്ഗം:ഏഴാം കേരള നിയമസഭാംഗങ്ങൾ
വർഗ്ഗം:ആറാം കേരള നിയമസഭാംഗങ്ങൾ
വർഗ്ഗം:എട്ടാം കേരള നിയമസഭാംഗങ്ങൾ
വർഗ്ഗം:ഒൻപതാം കേരള നിയമസഭാംഗങ്ങൾ
വർഗ്ഗം:കെ.പി.സി.സി. പ്രസിഡന്റുമാർ
അബ്ദുല്ല ഇബ്നു മസൂദ്

മുഹമ്മദ് നബിയുടെ ശിഷ്യഗണങ്ങളിൽ പ്രധാനിയും ആദ്യകാലവിശ്വാസികളിലൊരാളുമായിരുന്നു **അബ്ദുല്ല ഇബ്നു മസൂദ്** (). വളരെ ചെറുപ്പത്തിൽ തന്നെ നബിയെ ശുശ്രൂഷിച്ചുകൊണ്ട് അദ്ദേഹത്തോടൊപ്പം അബ്ദുല്ല വസിച്ചുവന്നു. ഇതിനാൽ ഇദ്ദേഹം നബികുടുംബത്തിലെ ഒരംഗമാണെന്നുപോലും സംശയിക്കപ്പെട്ടിട്ടുണ്ട്. നബിയുടെ സന്തതസഹചാരി ആയിരുന്ന അബ്ദുല്ല, പ്രവാചകന്റെ നാവിൽനിന്നുതന്നെയാണ് പരിശുദ്ധ ഖുർആൻ ഹൃദിസ്ഥമാക്കിയത്. ഇദ്ദേഹത്തിന്റെ ശ്രുതിമധുരമായ ഖുർആൻപാരായണം നബിയുടെതന്നെ പ്രശംസയ്ക്ക് പാത്രമായിട്ടുണ്ട്. നബിയുമായി അടുത്ത സമ്പർക്കമുണ്ടായിരുന്നതുകൊണ്ട് നബിയുടെ ജീവിതചര്യയെക്കുറിച്ച് മറ്റുള്ളവരെ അപേക്ഷിച്ചു കൂടുതൽ ഇദ്ദേഹത്തിന് അറിയാമായിരുന്നു. ഖുർആനിലും സുന്നത്തിലും ഉണ്ടായിരുന്ന പാണ്ഡിത്യം മൂലം ഖലീഫാ ഉമറിന്റെ കാലത്ത് അബ്ദുല്ല കൂഫാക്കാർക്ക് മതകാര്യങ്ങൾ പഠിപ്പിക്കുവാൻ നിയുക്തനായി. ചുരുങ്ങിയ കാലംകൊണ്ട് കൂഫ ഒരു വിജ്ഞാനകേന്ദ്രമാക്കി മാറ്റുവാൻ ഇദ്ദേഹത്തിനു സാധിച്ചു. നബിയുമൊത്ത് മിക്ക യുദ്ധങ്ങളിലും ഈ ശിഷ്യനും പങ്കു വഹിക്കുകയും ധീരത പ്രകടിപ്പിക്കുകയും ചെയ്തിട്ടുണ്ട്. അബ്ദുല്ല പ്രഗല്ഭനായ ഒരു ഹദീസ് ഉദ്ധാരകൻകൂടിയാണ്. ഇദ്ദേഹം എ.ഡി. 650-ൽ മദീനയിൽ നിര്യാതനായി.

## അവലംബം
*http://web.youngmuslims.ca/online_library/companions_of_the_prophet/masud.html 
*http://www.inter-islam.org/Biographies/abdullahibnmasood.htm
വ്യവസായം

ആയവ്യയ ചിട്ടയോടുകൂടി ഒരു രാജ്യത്തിന്റെയോ സ്ഥലത്തിന്റെയോ ആവശ്യാനുസരണം വസ്തുക്കളോ സേവനമോ ഉത്പാദിക്കുകയും വിതരണം ചെയ്യുകയും ചെയ്യുന്ന സംരംഭമാണ് **വ്യവസായം**. എന്നാൽ ആവശ്യങ്ങൾക്കതീതമായുള്ളവ ദേശീയതലത്തിലോ മറ്റു രാജ്യങ്ങളിലേക്കോ കച്ചവടം നടത്തുന്നു. സമ്പത്ത് വ്യവസ്ഥയുടെ അടിസ്ഥാനം വ്യവസായങ്ങളാണ്. മനുഷ്യ ജീവിതത്തിനാവശ്യമായ വസ്തുക്കളും സാധനങ്ങലും വ്യവസായങ്ങളുടെ അനന്തരഫലമാണ്.

## വ്യവസായ വിപ്ലവം

18-ആം നൂറ്റാണ്ടിന്റെ അവസാനം മുതൽ 19-ആം നൂറ്റാണ്ടിന്റെ ആദ്യം വരെയുള്ള കാലഘട്ടത്തിൽ ബ്രിട്ടനിലെ സാമൂഹിക, സാമ്പത്തിക, സാംസ്കാരിക മേഖലകളിൽ വൻ സ്വാധീനം ചെലുത്തിക്കൊണ്ട് കൃഷിയിലും ഉൽപാദനത്തിലും ഗതാഗതത്തിലും ഉണ്ടായ പ്രധാന പുരോഗതികളെയാണ് വ്യവസായ വിപ്ലവം എന്നകൊണ്ട് വിവക്ഷിക്കുന്നത്. ഈ മാറ്റങ്ങൾ പിന്നീട് യൂറോപ്പിലേക്കും വടക്കേ അമേരിക്കയിലേക്കും തുടർന്ന് ലോകമെമ്പാടും വ്യാപിച്ചു. 

## ഇതും കാണുക
*അന്താരാഷ്ട്ര വാണിജ്യ സംഘടനകൾ

## പുറത്തേക്കുള്ള കണ്ണികൾ

വർഗ്ഗം:വ്യവസായം
മലബാർ എക്‌സ്പ്രസ്സ്

മംഗലാപുരം മുതൽ തിരുവന്തപുരം വരെ പോകുന്ന ദിവസേനയുള്ള തീവണ്ടിയാണ് **മലബാർ എക്സ്പ്രസ്**. രാത്രി സഞ്ചാരികളെ ഉദ്ദേശിച്ചു തുടങ്ങിയ മലബാർ എക്സ്പ്രസ്സ് തിരുവനന്തപുരത്തേക്കും അവിടെനിന്നും തിരിച്ചു മംഗലാപുരത്തേക്കും രാത്രിയിലാണ് യാത്രചെയ്യുന്നത്. 16630 വണ്ടി മംഗലാപുരത്ത് നിന്നും വൈകുന്നേരം 6.25 ന് പുറപ്പെട്ട് കോട്ടയം വഴി സഞ്ചരിച്ച് രാവിലെ 9.05 ന് തിരുവന്തപുരത്തെത്തും. 16629 വണ്ടി വൈകുന്നേരം 6 .30 ന് തിരുവന്തപുരത്ത് നിന്നും പുറപ്പെട്ട് രാവിലെ 10.00 ന് മംഗലാപുരത്തെത്തും. ദൂരം 634 കിലോമീറ്റർ.വടക്കൻ കേരളത്തെ തലസ്ഥാന നഗരിയുമായി ബന്ധിപ്പിക്കുന്ന പ്രധാന പ്രതിദിന ട്രയിനുകളിലൊന്നാണ് മലബാർ എക്സ്പ്രസ്സ്.

## നിർത്തുന്ന തീവണ്ടി നിലയങ്ങൾ
*മംഗലാപുരം സെൻട്രൽ
*ഉള്ളാൾ
*മഞ്ചേശ്വരം
*ഉപ്പള
*കുമ്പള
*കാസർഗോഡ്
*കോട്ടിക്കുളം
*പള്ളിക്കര(ബേക്കൽ കോട്ട)
*കാഞ്ഞങ്ങാട്
*നീലേശ്വരം
*ചെറുവത്തൂർ
*തൃക്കരിപ്പൂർ
*പയ്യന്നൂർ
*ഏഴിമല
*പഴയങ്ങാടി
*കണ്ണപുരം
*വളപട്ടണം
*കണ്ണൂർ
*തലശ്ശേരി
*വടകര
*കൊയിലാണ്ടി
*കോഴിക്കോട്
*ഫറോക്ക്
*പരപ്പനങ്ങാടി
*താനൂർ
*തിരൂർ
*കുറ്റിപ്പുറം
*പട്ടാമ്പി
*ഷൊറണൂർ ജങ്ക്ഷൻ
*തൃശ്ശൂർ
*ഇരിഞ്ഞാലക്കുട
*ചാലക്കുടി
*അങ്കമാലി
*ആലുവ
*എറണാകുളം ടൗൺ
*പിറവം റോഡ്
*കോട്ടയം
*ചങ്ങനാശ്ശേരി
*തിരുവല്ല
*ചെങ്ങന്നൂർ
*മാവേലിക്കര
*കായംകുളം ജങ്ക്ഷൻ
*കരുനാഗപ്പള്ളി
*ശാസ്താംകോട്ട
*കൊല്ലം ജങ്ക്ഷൻ
*പരവൂർ
*വർക്കല ശിവഗിരി
*കടയ്ക്കാവൂർ
*ചിറയൻ കീഴ്
*മുരുക്കുംപുഴ
*കഴക്കൂട്ടം
*തിരുവനന്തപുരം പേട്ട
*തിരുവനന്തപുരം സെൻട്രൽ

## അവലംബം

വർഗ്ഗം:കേരളത്തിലെ യാത്രാതീവണ്ടികൾ
വെങ്കലം (ചലച്ചിത്രം)

ഭരതന്റെ സംവിധാനത്തിൽ 1993-ൽ പുറത്തിറങ്ങിയ മലയാളചലച്ചിത്രമാണ് ***വെങ്കലം***. ലോഹിതദാസ് ആണ് ഈ ചിത്രത്തിന്റെ രചന നിർവ്വഹിച്ചിരിക്കുന്നത്. പി. ഭാസ്കരൻ എഴുതിയ ഗാനങ്ങൾക്ക് രവീന്ദ്രൻ ആണ് സംഗീതസംവിധാനം നിർവ്വഹിച്ചത്.

ലോഹകർമ്മം കുലത്തൊഴിലാക്കിയ മൂശാരി സമുദായവും അവരിൽ മുൻകാലങ്ങളിൽ നിലനിന്നിരുന്ന ബഹുഭർതൃസമ്പ്രദായക്രമവും ആധുനികകാലരീതികളുമായുള്ള സംഘർഷമാണ് ഈ ചലച്ചിത്രത്തിന്റെ ഇതിവൃത്തം.

## അഭിനേതാക്കൾ
* മുരളി – ഗോപാലൻ
* മനോജ്‌ കെ. ജയൻ – ഉണ്ണികൃഷ്ണൻ
* മാള അരവിന്ദൻ – അയ്യപ്പൻ
* ഉർവശി – തങ്കമണി
* കെ.പി.എ.സി. ലളിത – കുഞ്ഞിപ്പെണ്ണ്
* ഫിലോമിന – അമ്മായി

## ഗാനങ്ങൾ
ഈ ചിത്രത്തിലെ നാലു ഗാനങ്ങളും വളരെ പ്രശസ്തമായിരുന്നു. കെ.എസ്. ചിത്ര പാടിയ പത്തുവെളുപ്പിന് എന്ന ഗാനത്തിന്റെ പുരുഷശബ്ദത്തിലുള്ള പതിപ്പ് കാസറ്റുകളിൽ ഉൾപ്പെടുത്തിയിരുന്നു. ചലച്ചിത്രത്തിൽ ഉൾപ്പെടുത്താതിരുന്ന ഈ ഗാനത്തിലൂടെയാണ് ബിജു നാരായണൻ ചലച്ചിത്രപിന്നണിഗാനരംഗത്ത് പ്രശസ്തനായത്.

## പുറത്തേക്കുള്ള കണ്ണികൾ
* 
* ''വെങ്കലം''  – മലയാളസംഗീതം.ഇൻഫോ

വർഗ്ഗം:1993-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഭരതൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:ഫിലോമിന അഭിനയിച്ച ചലച്ചിത്രങ്ങൾ
വർഗ്ഗം:ഭാസ്കരൻ- രവീന്ദ്രൻ ഗാനങ്ങൾ
അബ്ദുല്ല ഇബ്‌നു ആമീർ

മുഹമ്മദ്നബിയുടെ ഒരു പ്രമുഖ ശിഷ്യനായിരുന്നു **‍അബ്ദുല്ല ഇബ്‌നു ആമിർ**(Arabic:**عبدالله بن عامر **). ധാരാളം സമ്പത്തും സന്താനങ്ങളും ഉണ്ടായിരുന്ന ഖുറൈഷിവംശജനായ ഇദ്ദേഹത്തിന് നബിയുമായി അടുത്ത രൂപസാദൃശ്യമുണ്ടായിരുന്നതിനാൽ പ്രവാചകൻ ഇദ്ദേഹത്തെ *നമ്മുടെ ദത്തുപുത്രൻ* എന്നു വിളിക്കാറുണ്ടായിരുന്നു. ആമിർ യുദ്ധനിപുണനും അതിബുദ്ധിമാനും ആയിരുന്നു. മൂന്നാം ഖലീഫാ ഉസ്മാൻ ഇദ്ദേഹത്തെ ബസറയിലെ ഭരണനേതാവായി നിയമിച്ചു. എ.ഡി. 608-ൽ ഉമ്മാൻ, ബഹ്റൈൻ എന്നിവിടങ്ങളിലെ സൈന്യത്തിന്റെ നിയന്ത്രണവും ഇദ്ദേഹത്തിനു നൽകി. ഇക്കാലത്തെ ഖുറാസാൻ, പേർഷ്യയുടെ ചില ഭാഗങ്ങൾ, ഫൈസാബൂർ എന്നീ രാജ്യങ്ങൾ ഇദ്ദേഹം കീഴടക്കുകയുണ്ടായി. യസ്ദജിർദു എന്ന കിസ്രാ ചക്രവർത്തിയെ വധിച്ച് പേർഷ്യൻ സാമ്രാജ്യത്തിന്റെ തകർച്ചയ്ക്ക് നാന്ദി കുറിച്ചത് ഇബ്നു ആമിറാണ്.

ചില കാരണങ്ങളാൽ ഉസ്മാൻ ഇദ്ദേഹത്തെ ഭരണാധികാരിസ്ഥാനത്തുനിന്ന് ഒഴിവാക്കിയെങ്കിലും ഖലീഫ മൂആവിയയുടെ കാലത്ത് ഇദ്ദേഹം വീണ്ടും ബസറയിലെ ഭരണാധികാരിയായി നിയമിക്കപ്പെട്ടു. ഈ അവസരത്തിലാണ് പേർഷ്യ മുതൽ അഫ്ഗാനിസ്താൻ വരെയുള്ള രാജ്യങ്ങൾ ഇദ്ദേഹം ഇസ്ലാമിന്റെ അധീനതയിൽ ആക്കിയത്. ബസറയുടെയും ഹിജാസിന്റെയും ഇടയിൽ തോടുകൾ നിർമിച്ച് ധാരാളം സ്ഥലങ്ങൾ കൃഷിയോഗ്യമാക്കിയത് ഇബ്നു ആമിറാണ്. ഖവാരിജുകൾ തുടങ്ങിയ വിദ്രോഹശക്തികൾ രാജ്യത്ത് ആവിർഭവിച്ചതിനെ തുടർന്ന് ഇദ്ദേഹത്തിന് ഭരണാധികാരം നഷ്ടപ്പെടുവാൻ ഇടയായി.

## അവലബം
*http://www.facebook.com/pages/Abdullah-ibn-Aamir/104071712962682
വടക്കേ അമേരിക്കയിലെ ജനരീതി

അവർ കൃഷി ചെയ്തു ജീവിക്കുന്നു.ഭൂവിസ്തൃതിയുടെ 10 ശതമാനം മാത്രമാണ് വടക്കേ അമേരിക്കയിൽ കൃഷിക്ക് ഉപയുക്തമാക്കിയിട്ടുള്ളത്. മധ്യസമതലപ്രദേശമാണ് ഈ വൻകരയിലെ പ്രധാന കാർഷിക മേഖല.ഫലഫുഷ്ടിയായ മണ്ണ്, ജലലഭ്യത, അനുകൂലമായ കാലാവസ്ഥ, വിസ്തൃതമായ കൃഷിഭൂമി എന്നീ ഘടകങ്ങൾ ഈ മേഖലയിലേ കാർഷിക പുരോഗതിക്ക് കാരണമാകുന്നു.ഗോതമ്പ്, ചോളം, ഓട്സ്, ബാർലി ,എന്നീവയാണ് ഇവിടുത്തെ പ്രധാന ധാന്യവിളകൾ. ഗോതമ്പ് ഉൽപാദനത്തിൽ ലോകത്തിൽ മുഖ്യ സ്ഥാനം വടക്കേ അമേരിക്കയ്ക്കാണ്. ചൂടുകാലാവസ്ഥയും ഇടവിട്ടുള്ള മഴയും ചോളകൃഷിക്ക് അനുകൂല ഘടകങ്ങളാണ്. മെക്സിക്കൻ ജനതയുടെ മുഖ്യഭക്ഷ്യ ധാന്യവും ഇതുതന്നെ.എന്നാൽ അമേരിക്കൻ ഐക്യനാടുകൾ, കാനഡ എന്നിവിടങ്ങളിൽ ചോളം അധികവും ഉപയോഗിക്കുന്നത് കന്നുകാലികളുടെ തീറ്റയായിട്ടാണ്.
### കാലിവളർത്തൽ

വടക്കെ അമേരിക്കയിലെ ജനങ്ങളുടെ ഒരു മുഖ്യ തൊഴിലാണ് കാലിവളർത്തൽ.വിസ്ത്രുതമായ ഇവിടുത്തെ പുൽമേടുകൾ കാലിവളർത്തലിൻ അനുയോജ്യമായ സാഹചര്യം ഒരുക്കുന്നു.

വർഗ്ഗം:വടക്കേ അമേരിക്ക
സുരേഖ

ഒരു മലയാളം, തെലുഗു,  ചലച്ചിത്രനടിയാണ് **സുരേഖ**. എ. ഭീംസിംഗ് സംവിധാനം ചെയ്ത് 1978 ഡിസംബർ 21നു പ്രദർശനത്തിനെത്തിയ കരുണാമയിഡു എന്ന തെലുഗു ചിത്രത്തിലൂടെ അഭിനയമാരംഭിച്ച സുരേഖ ഭരതന്റെ തകരയിലെ സുഭാഷിണി എന്ന കഥാപാത്രത്തിലൂടെയാണ് മലയാളത്തിൽ പ്രവേശിക്കുന്നത്. ആന്ധ്രാപ്രദേശിൽ ജനിച്ച സുരേഖ, ജോലി സംബന്ധമായി മാതാപിതാക്കൾ ചെന്നയിലേക്ക് താമസം മാറിയതിനാൽ പഠിച്ചതും വളർന്നതും ചെന്നൈയിലാണ്. 
കരുണാമയിഡു എന്ന ചിത്രത്തിൽ യേശുവിന്റെ അമ്മയായ കന്യാമറിയത്തെയാണ് സുരേഖ അവതരിപ്പിച്ചത്. 1995ൽ വിവാഹിതയായെങ്കിലും മൂന്നാം വർഷം ബന്ധം വേർപെടുത്തി. ഇപ്പോൾ ചെന്നൈ മീഡിയ പ്ലസ് എന്ന പ്രൊഡക്ഷൻ കമ്പനിയുടെ ഡയറക്ടറാണ്.

## അഭിനയിച്ച ചിത്രങ്ങൾ
* കരുണാമയിഡു (തെലുഗു)
* തകര (മലയാളം)
* അങ്ങാടി (മലയാളം)
* ഈ നാട് (മലയാളം)
* ആരോഹണം (മലയാളം)
* ഗ്രീഷ്മജ്വാല (മലയാളം)
* ഞാൻ ഏകനാണ് (മലയാളം)
* ജോൺ ജാഫർ ജനാർദ്ദനൻ (മലയാളം)
* നവംബറിന്റെ നഷ്ടം (മലയാളം)
* ആറ്റുവഞ്ചി ഉലഞ്ഞപ്പോൾ (മലയാളം)
* ഇന്നല്ലെങ്കിൽ നാളെ
* സിന്ദൂരസന്ധ്യയ്ക്ക് മൗനം
* മുളമൂട്ടിൽ അടിമ (മലയാളം)
* കട്ടുറുമ്പിന് കാതുകുത്ത് (മലയാളം)
* ഇത്രയും കാലം (മലയാളം)
* മാസ്റ്റേഴ്സ് (മലയാളം)
* എല്ലാം ഇമ്പമയം (തമിഴ്)

## അവലംബം

വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മലയാളചലച്ചിത്രനടിമാർ
വർഗ്ഗം:തെലുഗു ചലച്ചിത്രനടിമാർ
പറമ്പുളം

മലപ്പുറം ജില്ലയിലെ വളാഞ്ചേരി ഗ്രാമപഞ്ചായത്തിൽ സ്ഥിതി ചെയ്യുന്ന ഒരു പ്രദേശമാണ് **പറമ്പുളം**. വളാഞ്ചേരി ഗ്രാമപഞ്ചായത്തിലെ ഇരുപതാം വാർഡ് ഉൾക്കൊള്ളുന്ന പ്രദേശമാണിത്. ഈ പ്രദേശത്ത് ഒരു ജുമാമസ്ജിദ് ഉൾപ്പെടെ രണ്ടു പള്ളികളും ഒരു മദ്രസയുമുണ്ട്. കോട്ടക്കൽ വളാഞ്ചേരി ബസ്സ് റൂട്ടിലെ അപകടപ്രദേശമായ വട്ടപ്പാറ വളവ് ഒഴിവാക്കിക്കൊണ്ടുള്ള ബൈപാസ് ഈ പ്രദേശത്തു കൂടിയാണ് കടന്നു പോകുന്നത്. നാളിതുവരെ മുസ്ലീം ലീഗ് ജയിച്ചു വന്ന ഈ വാർഡിൽ 2010-ൽ നടന്ന തെരഞ്ഞെടുപ്പിൽ സി.പി.ഐ.എം. ആദ്യമായി വിജയിച്ചു.

## പുറത്തേക്കുള്ള കണ്ണികൾ

വർഗ്ഗം:മലപ്പുറം ജില്ലയിലെ ഗ്രാമങ്ങൾ
ഹാമിംഗ് കോഡ്

**ഹാമിംഗ് കോഡ്‌** പ്രധാനമായും കമ്പ്യൂട്ടറുകൾ തമ്മിലുള്ള വിവര വിനിമയത്തിൽ ഉണ്ടാകുന്ന തെറ്റുകൾ കണ്ടു പിടിക്കാൻ ഉപയോഗിക്കുന്ന.  വിവര വിനിമയത്തിനിടയിൽ സാധാരണ പാരിറ്റി കോഡ് ഉപയോഗിച്ച് തെറ്റുകൾ കണ്ടെത്താനാകില്ല, എന്നാൽ ഹാമിംഗ് കോഡ് ഉപയോഗിക്കുകയാണെങ്കിൽ രണ്ടു ബിറ്റ് തെറ്റുകൾ വരെ കണ്ടെത്തുവാനും, ഒരു തെറ്റ് സ്വയം തിരുത്തുവാനും കഴിയും.. 1950-ൽ റിച്ചാർഡ് ഹാമിംങ് ആണ്  ഈ കോഡ്‌ നിർവചിച്ചത്. ഹാമിംഗ് കോഡിന്റെ പ്രത്യേകത അവ സമഗ്ര കോഡ് ആണെന്നുള്ളതാണ്.

## ഇതും കൂടി കാണുക
* ടർബോ കോഡ്
* റീഡ് സോളോമോൻ തെറ്റ് തിരുത്തൽ

## കുറിപ്പുകൾ

## അവലംബം
* 
* 
* 

## പുറത്തേക്കുള്ള കണ്ണികൾ
* ഹാമിംഗ് ദൂരം കണക്കു കൂട്ടുന്നതിനുള്ള  സി.ജി.ഐ സ്ക്രിപ്റ്റ്

വർഗ്ഗം:കമ്പ്യൂട്ടർ സംഖ്യാഗണിതം
മിസൗറി സിറ്റി (ടെക്സസ്)

അമേരിക്കൻ ഐക്യനാടുകളിലെ ടെക്സസ് സംസ്ഥാനത്ത്  മെട്രോപ്പൊളീറ്റൻ പ്രദേശത്തു സ്ഥിതി ചെയ്യുന്ന ഒരു നഗരമാണ് **മിസൗറി സിറ്റി**. നഗരത്തിന്റെ ഏറെ ഭാഗവും ഫോർട്ട് ബെൻഡ് കൗണ്ടിയിലും ഒരു ചെറിയ് ഭാഗം ഹാരിസ് കൗണ്ടിയിലുമാണ് സ്ഥിതി ചെയ്യുന്നത്. 2000ലെ യു. എസ്. സെൻസസ് പ്രകാരം, നഗരത്തിലെ മൊത്തം ജനസംഖ്യ 52,913 ആണ് (2005 ഉദ്ദേശക്കണക്കനുസരിച്ച് ജനസംഖ്യ 63,910 ആണ്).

മിസൗറി സിറ്റിയുടെ സിറ്റി കൗൺസിലിലെ മെംബർമാരിൽ മലയാളിയായ റോബിൻ എലക്കാട്ട് 2009 മേയ് 9നു ഡിസ്ട്രിക്ട് C കൗൺസിൽ മെംബറായി തിരഞ്ഞെടുക്കപ്പെട്ടു. പിന്നീട് 2011 മേയ് 14നു നടന്ന അടുത്ത വട്ടത്തെ തിരഞ്ഞെടുപ്പിലും അദ്ദേഹം വിജയിച്ചു.

## അവലംബം


## പുറത്തേയ്ക്കുള്ള കണ്ണികൾ

* സിറ്റി ഓഫ് മിസൗറി സിറ്റി
* 

വർഗ്ഗം:ടെക്സസിലെ പട്ടണങ്ങൾ
പഞ്ചവടിപ്പാലം

1984 -ൽ  കെ.ജി. ജോർജ്ന്റെ സംവിധാനത്തിൽ പുറത്തിറങ്ങിയ മലയാളചലച്ചിത്രമാണു് **പഞ്ചവടിപ്പാലം**. വേളൂർ കൃഷ്ണൻകുട്ടിയുടെ പാലം അപകടത്തിൽ എന്ന കഥയെ ആസ്പദമാക്കി നിർവ്വഹിച്ച ഈ ചിത്രം ഒരു രാഷ്ടീയ ഹാസ ചിത്രമാണ്. 

## അഭിനേതാക്കൾ
*ഭരത് ഗോപി - ദുശ്ശാസനക്കുറുപ്പ്
*നെടുമുടി വേണു - ശിഖണ്ഡിപ്പിള്ള
*സുകുമാരി - പഞ്ചവടി റാഹേൽ
*തിലകൻ - ഇസ്സഹാക്ക് തരകൻ
*ജഗതി ശ്രീകുമാർ - ആബേൽ
*ശ്രീനിവാസൻ - കാതൊരയൻ
*ശ്രീവിദ്യ - മണ്ഡോദരിയമ്മ
*വേണു നാഗവള്ളി - ജീമൂതവാഹനൻ
*ആലുംമൂടൻ - യൂദാസ് കുഞ്ഞ് 
*ഇന്നസെന്റ് - ബറാബാസ്  
*കല്പന - അനാർക്കലി  
*വി.ഡി. രാജപ്പൻ - അവറാച്ചൻ സ്വാമി  
*കെ.പി. ഉമ്മർ - ജഹാംഗീർ  
 
### പിന്നണിയിൽ
* ബാനർ: ഗാന്ധിമതി ഫിലിംസ്
* വിതരണം: ഗാന്ധിമതി ഫിലിംസ്
* കഥ: വേളൂർ കൃഷ്ണൻകുട്ടി
* തിരക്കഥ:  കെ.ജി. ജോർജ്
* സംഭാഷണം:  യേശുദാസൻ (കാർട്ടൂണിസ്റ്റ്)
* സംവിധാനം:  കെ.ജി. ജോർജ്
* നിർമ്മാണം:  ഗാന്ധിമതി ബാലൻ
* ഛായാഗ്രഹണം:  ഷാജി എൻ. കരുൺ
* ചിത്രസംയോജനം:  എം എൻ അപ്പു
* അസിസ്റ്റന്റ് സംവിധായകർ:  ചന്ദ്രശേഖരൻ, അജയൻ, ജോൺ കുര്യൻ, ജോഷി കെ.ആർ.
* കലാസംവിധാനം:  ജി.ഒ സുന്ദരം
* നിശ്ചലഛായാഗ്രഹണം:  എൻ.എൽ. ബാലകൃഷ്ണൻ
* വരികൾ:  ചൊവ്വല്ലൂർ കൃഷ്ണൻകുട്ടി
* സംഗീതം:  എം.ബി. ശ്രീനിവാസൻ
* ഗായകർ:  ബ്രഹ്മാനന്ദൻ, ആന്റോ

## പുറത്തേക്കുള്ള കണ്ണികൾ
* [M3DB-പഞ്ചവടിപ്പാലം|http://www.m3db.com/node/6907 www.m3db.com/പഞ്ചവടിപ്പാലം]

വർഗ്ഗം:1984-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കെ.ജി. ജോർജ്ജ് സം‌വിധാനം ചെയ്ത ചലച്ചിത്രങ്ങൾ
വർഗ്ഗം:ചൊവ്വല്ലൂർ കൃഷ്ണൻ കുട്ടിയുടെ ഗാനങ്ങൾ
വർഗ്ഗം:എം ബി ശ്രീനിവാസൻ സംഗീതം പകർന്ന ചലച്ചിത്രങ്ങൾ
മഷിനോട്ടം

അഭൗതികമായ ശക്തിയുണ്ടെന്നവകാശപ്പെട്ട് ജ്യോൽസ്യൻമാരും സിദ്ധന്മാരും നടത്തുന്ന പ്രവചനവിദ്യയാണ് **മഷിനോട്ടം**. വെറ്റിലയിൽ പ്രത്യേക മഷി പുരട്ടി കാണാതെ പോയതെല്ലാം കണ്ടെത്താനുള്ള ദിവ്യശക്തി മഷിനോട്ടക്കാർക്കുണ്ടെന്നാണ് വിശ്വാസം. മുൻകാലങ്ങളിൽ ഇതിന് വലിയ പ്രചാരമുണ്ടായിരുന്നുവെങ്കിലും ഇന്ന് ഇത്തരം പ്രവണതകൾ പൊതുവെ കുറവാണ്. ഇത് ശാസ്ത്രീയാടിത്തറയില്ലാത്ത കേവലം അന്ധവിശ്വസം മാത്രമാണെന്നും പണം കൈക്കലാക്കാനുള്ള തട്ടിപ്പുകളാണ് ഇതിന് പിന്നിലെന്നുമാണ് വിമർശനമുള്ളത്.ഭൂതം, ഭാവി, വർത്തമാനങ്ങൾ പ്രവചിക്കാനും മഷിനോട്ടം ഉപയോഗപ്പെടുത്താറുണ്ട്.

## അവലംബം

വർഗ്ഗം:വിശ്വാസങ്ങൾ
[[വർഗ്ഗം:കപടശാസ്ത്
കൈനോട്ടം

കൈരേഖ നോക്കി ഭാവി, ഭൂതം, വർത്തമാനം എന്നിവ പ്രവചിക്കുന്ന വിദ്യയാണ് **കൈനോട്ടം**. ലോകത്തെല്ലായിടത്തും ഈ വിദ്യ ചില സംസ്കാര വ്യത്യാസങ്ങളോടെ നിലവിലുണ്ട്. കൈനോട്ടം ചെയ്യുന്ന വ്യക്തിയെ കൈനോട്ടക്കാരൻ എന്നു വിളിക്കുന്നു.

വർഗ്ഗം:തൊഴിലുകൾ
വർഗ്ഗം:സംസ്കാരം
വർഗ്ഗം:കപടശാസ്ത്രം
പത്തനാട്

കോട്ടയം ജില്ലയിൽ  ചങ്ങനാശ്ശേരി താലൂക്കിൽ കങ്ങഴ പഞ്ചായത്തിൽ ഉൾപ്പെട്ട പ്രകൃതി രമണീയമായ ഒരു ചെറുഗ്രാമമാണ് **പത്തനാട്**.

## കരിമല
പത്തനാട് ഉള്ള കരിമല കങ്ങഴയിലെ ഏറ്റവും ഉയർന്ന പ്രദേശമാണ്. 40 ഏക്കറോളം വരുന്ന സ്ഥലത്ത് വ്യാപിച്ചു കിടക്കുന്ന ഭീമാകാരമായ പാറക്കെട്ടാണ് *കരിമല* എന്നറിയപ്പെടുന്നത്.

## അതിരുകൾ
# കിഴക്ക് : ഇടയിരിക്കപ്പുഴ
# വടക്ക് : പഴുക്കാകുളം
# പടിഞ്ഞാറ് : പരുത്തിമൂട്
# തെക്ക് : മുണ്ടത്താനം

## പുറത്തേക്കുള്ള കണ്ണികൾ
* കോട്ടയം നഗരസഭ വെബ്‌സൈറ്റ് 

വർഗ്ഗം:കോട്ടയം ജില്ലയിലെ ഗ്രാമങ്ങൾ
രാജധാനി എക്സ്പ്രസ്സ്

ഇന്ത്യൻ തലസ്ഥാന നഗരിയായ ഡൽഹിയെ ബന്ധിപ്പിച്ചുകൊണ്ട് മറ്റു പ്രധാന നഗരങ്ങളിൽ നിന്നും വിശിഷ്യാ വിവിധ സംസ്ഥാനങ്ങളുടെ തലസ്ഥാന നഗരികളിൽ നിന്നും പോവുന്ന യാത്രാ തീവണ്ടികളാണ് **രാജധാനി എക്സ്പ്രസ്സ്** എന്നപേരിൽ അറിയപ്പെടുന്നത്. രാജധാനി എക്സ്പ്രസ്സ് എന്നപേരിൽ ഒന്നിൽ കൂടുതൽ തീവണ്ടി സർവ്വീസുകൾ ഉള്ളതിനാൽ പുറപ്പെടുന്ന തീവണ്ടിനിലയത്തിന്റെ പേരുചേർത്ത് അതത് തീവണ്ടി സർവ്വിസുകൾ അറിയപ്പെടുന്നു. രാജധാനി എന്ന വാക്കിന്റെ ഹിന്ദിയിലെ അർത്ഥം തലസ്ഥാനം എന്നാണ്. കേരളത്തിലൂടെ താത്രചെയ്യുന്ന ഏക രാജധാനിയാണ് തിരുവനന്തപുരം രാജധാനി എക്സ്പ്രസ്സ്. 12431-12432 എന്നീ നമ്പറുകളിലാണ് ഈ തീവണ്ടി തിരുവനന്തപുരം, ഹസറത്ത് നിസാമുദ്ദീൻ (ന്യൂ ഡൽഹിയുടെ പ്രന്താനഗരം) നഗരങ്ങളെ ബന്ധിപ്പിക്കുന്നത്.

## ചരിത്രം
1969 ൽ ആണ് രാജധാനി എക്സ്പ്രസ്സ് ആരംഭിച്ചത്.ആദ്യത്തെ രാജധാനി എക്സ്പ്രസ്സ് 1445 കിലോമീറ്റർ ദൈർഘ്യമുള്ള ഡൽഹി-ഹൗറ രാജ്യധാനി എക്സ്പ്രസ്സായിരുന്നു.16 മണിക്കൂറും 55 മിനുട്ടുമായിരുന്നു സമയ ദൈർഘ്യം.

## വിവിധ രാജധാനി ട്രെയിൻ മാർഗങ്ങൾ

## അവലംബം

www.indianrail.gov.in
www.irctc.co.in 

## പുറങ്കണ്ണികൾ

*Photo of Rajdhani Express (from IRFCA.org)
*Abstract timetables of Rajdhani Expresses 
*http://www.indianrail.gov.in/rajdhani_trn_list.html at Indian Rail Gov
*Travelling in Rajdhani Express
ഹസനുൽ ബന്ന

ഈജിപ്തിലെ പ്രമുഖ ഇസ്‌ലാമിക പണ്ഡിതനും, മുസ്‌ലിം ബ്രദർഹുഡ് (ഇഖ്‌വാൻ അൽ മുസ്‌ലിമൂൻ) എന്ന പ്രസ്ഥാനത്തിന്റെ സ്ഥാപകനുമാണ് ഹസനുൽ ബന്ന.( ) (1906 ഒക്ടോബർ 14-1949 ഫെബ്രുവരി 12)
## ജീവചരിത്രം
1906 ഒക്ടോബർ 14 ന് കൈറോവിനടുത്ത മഹ്മൂദിയ്യ എന്ന സ്ഥലത്ത് ജനനം. പ്രശസ്ത ചിന്തകൻ ജമാൽ അൽ ബന്ന ഇളയ സഹോദരനാണ്.
1919ൽ ഈജിപ്തിൽ നടന്ന ബ്രിട്ടീഷ് വിരുദ്ധ വിപ്ലവത്തിന്റെ ഭാഗമായി പ്രതിഷേധ പരിപാടികളിൽ വിദ്യാർത്ഥിയായിരുന്ന ഹസൻ പങ്കാളിയായി.
കെയ്റോ ദാറുൽ ഉലൂം കോളേജിൽ നിന്ന് വിദ്യാഭ്യാസം പൂർത്തിയാക്കിയ ഹസനുൽ ബന്ന ഈജിപ്തിന്റെ വിവിധ ഭാഗങ്ങളിൽ അധ്യാപകനായി ജോലി ചെയ്തു.
1949 ഫെബ്രുവരി 12ന് വൈകുന്നേരം 5 മണിയോടെ അജ്ഞാതസംഘത്തിന്റെ വെടിയേറ്റ് ഹസനുൽ ബന്ന കൊല്ലപ്പെട്ടു.

## [[മുസ്‌ലിം ബ്രദർഹുഡ്|ബ്രദർഹുഡ്]] രൂപീകരണം
1928ൽ നിലവിലുണ്ടായിരുന്ന ചെറിയ സംഘടനകളെ ഏകീകരിച്ചുകൊണ്ട് ഇഖ്‌വാൻ അൽ മുസ്‌ലിമൂൻ അഥവാ മുസ്‌ലിം ബ്രദർഹുഡ് എന്ന പ്രസ്ഥാനത്തിന് രൂപം നൽകി.

## പുറങ്കണ്ണികൾ
* Hasan al-Banna
* "''On Jihad''" from ''Five Tracts of Hasan al-Banna''
* Hasan Al-Banna  at www.youngmuslims.ca

## അവലംബം

വർഗ്ഗം:ഇസ്ലാമിസ്റ്റുകൾ
മുസ്ലീം ഹയർ സെക്കൻഡറി സ്കൂൾ കങ്ങഴ

കോട്ടയം ജില്ലയിലെ ചങ്ങനാശ്ശേരി താലുക്കിലെ കങ്ങഴ ഗ്രാമപഞ്ചായത്തിലെ ഒരു പ്രധാന വിദ്യാലയമാണ് **മുസ്ലീം ഹയർ സെക്കൻഡറി സ്കൂൾ .**

## ചരിത്രം
1937-ല് കോട്ടയം ജില്ലയിലെ പിന്നോക്ക പ്രദേശമായ കങ്ങഴയിലെ പത്തനാട്ട് ദേശസ്നേഹികളുടെ കൂട്ടായ്മയില് ആരംഭിച്ച പ്രൈമറി വിദ്യാലയമാണ് ഇന്നത്തെ മുസ്ലിം ഹയർസെക്കണ്ടറി സ്കൂളായി വളർന്നിരിക്കുന്നത്. 1966-ല് യൂ. പി. സ്കൂളായും 1967- ല് ഹൈസ്കൂളായും 2000- ത്തില് ഹയർ സെക്കണ്ടറിയായും വളർച്ചയുടെ പടവുകള് പിന്നിട്ടു. സ്കൂളിന്റെ ഉടമസ്ഥത കങ്ങഴ മുസലീം പുതൂർപ്പള്ളി ജമാഅത്തിനാണ്.

## നേട്ടങ്ങൾ
# സംസ്ഥാന സ്കൂള് കലോത്സവത്തില് ഒപ്പനയില് എ ഗ്രേഡോടെ ഒന്നാം സ്താനം ലഭിചിട്ടുണ്ട്. 
# മറ്റു മാപ്പിളക്കലകളിലുംസംസ്ഥാന തലത്തില്
#റവന്യൂ ജില്ലാ തലത്തില് വിവിധ ഇനങ്ങളില് ഫസ്റ്റ് എ ഗ്രേഡ് നേടിയിട്ടുണ്ട്
മാപ്പിള കലകളില് മുന്പന്തിയില് നില്ക്കുന്നു.

വർഗ്ഗം:കോട്ടയം ജില്ലയിലെ വിദ്യാലയങ്ങൾ